url: =Gitlohna kongvang (the door of evil) ~ Dim Lun Zam :: ZOMI DAILY\nposted on 9 October 2017 at 4:21 pm Lomkholna: Biakna, Dimlunzam, News\n“Zeetna bangci bangin na thukkik a?” Aman hongci hi.\n” Na leh do kik kul ve.”\n“Hi lua” aci khit ciangin, ” Koi bangin?”\nKa dawng kik non kei hi. Ahang pen, aman bang a deih lian hiam ka thei kei hi.\n“Paunak Lai Siangtho in, nu leh pa thangtatna leh palgulhnate hong pian theih nading zeet nate bangci nan ding cih thu limgen hi. ” na totna lampi tua nu tawh kipelh sak in. Ama omna kelkong va nai kha kei in” cih pen in bang hong lak ahia?\n” Zeet theih na ding lampi te pel in ” cih na hi lo dia?\n” Zeet na tawh ki pelh na ding in hong ki zeet theih na ding nate tawh ki pelh ding hi zaw hi.”\n” Tel kei mah si ingh na cih nopna.”\n” Nang leh nang pen hong ki zeet theih na ding pan in pelh le cin, hong ki zeet lo ding hun tam zaw hi.Lai Siangtho in den a i gen sang a kicing zaw in gen hi.” ….. a kelkong na ngawn tawnlo ding” cih kammal pen thupi hi. Tua lian pen a tawhtang hi. Zeetna in hong zawhloh na ding cih bek tawh om ken la, hong ki zeet thei ding kongvang na ngawn hong khalo ding hi mawk hi. Ngaihsun dih ve, asunga om mi pen in nang hong zol zaw ahia akongkhak te in?”\n” Ami in”\n” khamtheih nate in hong kai zaw ahia akong vang in?”\n” Khatheih nate in.”\n” A lau huai tatak khat leh akongvang pen, koi lau huai zaw ahia?”\n“A lau huai nate hi zaw ve.”\n” Hi lua ai ve, tua ahih man in tua akihtak huai hong kai thei ding na or mi te tawh kisi zawlo in, a kongvang tawh kisi zaw le hang zeetna tawh kipelh ding hi hangh. ” Tua ahih leh a kongvang pen bang hi lian ahia?”\n” Kongvang lian pen zeetna leh mawhna hi masa lo hi. Zeetna leh mawhna sung ah hong kai pen kongvang hi. Tua pen a thupi tawhtang hi. Zeetna bek pelh dinghilo hi cih ngimna nei in. A kongvang pen bang hiam cih theih sawm masa inla, tua pen gamla pi pan in pelh theih bangin pel le cin. Hih bang in pelhna in pilna hi gige hi.\nThe mission: Tuni in, zeetna bek pelhsawmlo in, zeetna hong zawh theih nading alampi/ kongvang te pelh ding hi zaw hi. Kongvang focus in la gamlapi ah taisan in.”\nProverbs 5: 3_8; 1 Cor 10: 13\nJonathan Cahn day 38\nPrevious: Khangtoh nang lampi ~ Cin Lian Khai\nNext: MH370 vanleng tawh kisai anunung pen thupulakna kinei\nZAM Thupuak :: 07 May 2017 (Zomi te hongki thahsakna vai Meeting kinei)\nPenang ah damiah te’n suaitawn RM2 Million manneiding puakhia


timestamp: atn

url: =India sum kumpi in asihsak manin sum ki halta ~ Thang Khan Lian :: ZOMI DAILY\nposted on 10 November 2016 at 11:58 pm UTC+9:30 Lomkholna: India, News, Thangkhanlian, World\nNov. 10, 2016: India Prime Minister Narendra Modi in Tuesday nitak in Rs.500 leh Rs.1000 laite diphuatna leh lauhna piangsakte (terrorists) dalna ding, sum kibawl tawm/sum limte (fake currency) sihsakna ding leh siah piak nuam loh manin sumvom (black money) kem mihaute dona dingin kisisak (demonetisation) ding hi ci-in pulak hi. Hih thu hangin UP state sunga om Bareilly khua-a Parsa Kheda road kicihna ah sum ip golte (sai-ip/sacks) tampi kihal a, company khatin tua sum kihal paai dingin nasem guai uh hi ci-in police ulian ten pulak uh hi.\nPolice ulian ten amasa pen ngaihsutna leh thuzakna (prima facie) panin tua sumte kisattan masa in, khitin kisusia a, tua khit teh kihal hi ci uh hi. Police ten a sia lo teng la kik in hih thupiang Reserve Bank of India (RBI) uliante tungah zasak uh hi hi.\nPrime Minister Narendra Modi in Rs.500 leh Rs.1000 lai a sihsakna hangin sum luite sum thak tawh laih ding leh bank ah sum khek nuam tam lua ahih manin Nov. 12 leh Nov. 13 zong bank kihong ding hi (Nov. 9 in bank leh post office khempeuh kikhak hi) Rs.500 leh Rs.1000 lai suakthakte pen Nov. 11 ciang a kipanin bank panin kingah thei ta ding hi.\nRs.500 leh Rs.1000 sihna hangin –\n1. Kumpi in Rs.1.5 – 2 lakh tan mimal Bank/Post Office Account a koihte bangmah cih lo dingin ciam hi.\n*Hun Hong pai leh a kamciam uh a, palsat ding hiam bel kitheih lo hi.\n2. Bank/Post Office ah sum na koih ding leh na matpong/letmat(ID Proof) leh a copy khat kisam hi.\n3. Hih sumte 12.11.2016 tan Metro Train – Delhi, Kolkata leh Mumbai ah zattheih na’ng zanin thusuak hi.\n4. Rs.10,00,000 tung lam na koih/deposit a, na siah (tax) piakna laipi tawh (Income Tax Return) a kituah kei peuhmah leh siah pia lo/seel (Tax Evasion) in hong kikoih pah lian ding a, na siah banah daan/gawtna (Penalty) 100-300% hong kigam lai ding hi.\n#Mihaute aw, na sumte hih a nuai-a maan bang liangin na zat sang un cimawh genthei, daipamte huhna ding leh ngette in a nek theih lohna, ganhing leh vasa teng a tuahmang/tuatcil theih lohna mun leh zusa ten a cip theih lohna munte na koih mengmeng zaw lel un. -Zee News/ Thang Khan Lian\nPrevious: Singapore ah Samsung puansawpset khat meikang ~ ZD\nNext: Trump cinna tawh kisai kua te’n banggen? ~ Thang Khan Lian\nVondeih Kep Ding – 125 (Dimno’ Pa)\nItna bucing (Margarete Gawtier) Part 2\nHai lo lungsim ~ Zomi Quavadis\nDahna Pulakna: Mangpha Sia Thang Lian Khup (Khupsan)


url: =US gamsung khualzinna pawlkhat – 29 :: ZOMI DAILY\nposted on 31 January 2016 at 8:00 am Lomkholna: Article, Awnzapau\nHouston Vanleeng Tukna Kikhak\nKa tunni zingsang ciangin nai 9:00AM khawngin ka tho pan a, ha nawt maiphiat khitteh TV ka hon leh tu zingsang nai 9:00AM akipan a sawtlo in ‘Ike Storm’ kici huihpi leh guahpi kithuah in nung ding ahih manin vanleeng tukna kikhak hi ci in a gen ka za lian hi. Zan zingsang Houston ka tun uh in mei zong kaai beek lo in khua pha mahmah siuseu napi’n nikhat zekai le ung ka khualzinna uh a kipelh zo hiau ding ka hi uhhi.\nNitak lam a pu Mung nasepna pan hong tun ciangin Hollywood tuipi gei lam ka pai uhhi. Florida ah beach pen minthang mahmah napin Hollywood pan a naii penpen beach a gei a phual taktak ka tun ciangin tua zahpi in hoih ka sa kei hi. Banghang hiam cih leh a piau dung zaina pen ei Kawlgam Ngapali, Chaungthar, Ngwesaungte zahin zai peuhmah lo hi. Tua banah piaudung panin tuipi lampen ei gamah a diakdiakin Ngapali bangah 200-300ft tuipi lam neh a na paipai hangin dip ciang zong thuk nai lo hi.\nHi lamah pen a tuisung leimai tam dide lo in khamh pah veva lel hi. Ahi zongin tu a ka gen pen kei paina pak a gen ka hi a, Florida state ah tua bang a tuipi gei a nuamtak tuibual a anumei anaupang kimawl theihna ding tuipi gei (beach) ii a sauna pen 825 miles ci ahih manin tua dung tengah ei kiang sang a hoih zaw zong tampitak om thei nak hamtang mah ding hi.\nTawmvei ka et kawikawi khit uh ciangin ka kileh kik pah uhhi. Ka ciah kawmkawm un Ai Mung zong tawh ka kiho thei uhhi. Hun kicingin nei gawp lel ih hih teh Ai Mungnu hoh in hong ngai peen in cia ci in Suan Mangte (Pa Thang Suan Mang + Nu Dim Khan Lun) kiangah ka hawh uhhi. Amau ta pasal khat Tg Tuang Sian Muang kum 9 pha ding khat nei a, a meel hoih kingkeng khat ahihi.\nNu Pau (Nu Luan Khaw Pau) pen a tate atute kiangah aban aban a, a kawm kawikawi hi a, tu laitak Pa Suan Mangte innah a om laitak ahihi. Nu Pau pen na cidam mahmah a, ahi cipi’n om lai hi. Khat vei zong ko innkuan tawh kinaitak a kithuahna om ngei lo hi tase leh, kimaingap bawl pahin ka ut ka dah teng mah kigenkhawmin nuam kasa thei pah ngeiingaii uhhi. Neek leh dawn hong piakte ka neek ka dawn khit uh ciangin innlam ka zuan leuleu uhhi.\nInn ka tun uh ciangin Lianbawi (Pa Pau Sian Lian), Ai Mungte innkuan (Pa Thang Khen Mung) azi Buah ( Nu Hau Lian Vung) a tanu San (Lia Pau San Nuam) tawh na om uh a, kei Zangkong ka om lai in lah amau hong ciah hangin kei khuadang a nasem ka hih tawh hong ciah lam zong thei meelmeel lo hinapi ung inh, ko tawh kimu dia hong pai tangtang uh pen, amau innteek sep siam kasa mahmah a ka ki-angtang sak tuam mahmah uhhi.\nPrevious: Zokum sim kipat hun ~ Paul Thangpi\nNext: Russia gamsung ah 7.0 Magnitude thahatna tawh zinling


url: =Zodiac N-ZO 700 Cabin new - 2020 by NORD NAUTIC LOISIRS\nZodiac N-ZO 700 Cabin - new\n67.529 € Incl. VAT\nZodiac N-ZO 700 Cabine / 2020 / Gel coat blanc / Equipements standard : Bain de soleil arrière (avec table et strapontin), Bain de soleil avant, Dossier sièges cockpit, Douchette + Réservoir eau douce 77L, Guindeau électrique, Marches cabine en bois, Sellerie de cabine, WC marin électrique + Réservoir eaux noires 43L... /// Pack possible avec les moteur Suzuki ou Mercury /// TARIF COQUE NUE /// N'hésitez pas à nous contactez pour configurer votre bateau idéal ///Retrouvez l'ensemble de nos PROMOTIONS sur www.nordnautic.fr/\nPrice 67.529 € Incl. VAT


url: =2015-06-28 ~ TBC-Y\nPosted on Saturday, July 04, 2015by Htaung Kyint with No comments\n1. Sumpi (28-6-2015):\nNipi 107,650 Mission 188,220 1/10 40,000 MD 3,400 WD 11,100 CED 15,000 YD 9,000 Myanmar 54,850 Mission 6,000\n1 / 10 Sehsuah Sumpi: April, May, June 2015-US$100+ 29,902,630\n(a) Men Department 700,950\n(b) Women Department 1,264,150\n(c) Youth Department\n(d) CE Department 175,000\nBiakinn kawm man:\n(a) 26-27 June 2015 (CEM) Ks. 260,000\n(b) 3 July 2015 ( GZA) Ks. 30,000\n2. Neekkhawm: Thu-um mi khat in Topa’ tung lungdamkohna-in hong sik hi.\n3. Aksa buhciim: Pawlpi kum (18) cin lungdamkohna-in Pawlpi in hong vak hi. Lungdam takin zangkhawm ciat ni!\n4. Sumpi puakna: Tuni Nipi Sumpi TBC Tagah sang ah kipuak dinga, Neekkhawm Sumpi Nepal gam zinling gimtuakte huhna kipia ding hi.\n5. 1 CC Meeting: 18.7.2015 ni ciangin CC Meeting om dinga member-te noteboard ah kisuang hi. NB: 7-9 July sung sum sazian audit lut ding hi. Department le Committee report-te 6 July ni-in Pawlpi zumah puak ciat ni!\n7. July kha suakte: 19 July 2015 ni niangtui le moh vak nuam i hih manin tu-a kipan piakkhiat zawhzah ciat kipia thei hi.\n8. WD leh MD: Tuni Rev. Kam Do Thang-te kiangah kipai ding hi.\n9: YD: Bible Study Pastor Ai Lian Pau in makaih ding hi.\n10. Kawl hun: Rev. Khoi Lam Thang in neekkhawm hun hong makaih ding hi.\n11. Pawl Sung Tan 10 Laivuan gualzo teng:\n1. Lia Pal Sian Man (Phy, Chem, Bio) -d/o Pa Hang Mang\n2. Lia Lian Zuun Cing (Phy, Chem) -d/o Pa Nang Lian Kham\n3. Lia Niang It Zom (Chem, Bio)-d/o U Aung Myint\n4. Tg. Khup Lian Tuang -s/o Pa Go Cin Suum\n5. Tg. Thang Suan Pum -s/o Pa Neng Khan Cin\n6. Tg. Lian Suan Mung -s/o Pa Mong Tung Nung\n7. Tg. Gin Thian Hum -s/o Pa Gin Za Khai\n8. Lia Cing Sian Nuam -d/o Pa Sian Cin Mang\n9. Lia Vung Zam Lun -d/o Pa Nang Pian Mung\n10. Lia Esther Sian Hoih Cing -d/o Pa Kham Za Cin\n12. Dahpihna: Pa Thang Sian Mung, Upa Neng Khan Cin’ nau in 2.7.2015 ni-in Pyidawtha pan hong nusia ahih manin Pawlpi in dahpihna i pulaak hi.\n*Hlaing/Thukha 8 July/Wed Pa Lam Cin Thang\n*Hlaingtharyar 8 July/Wed Pa Thang Khan Langh\n*Yuzana 9 July/Thu Pa Zam Cin Thang\n*Bayintnaung 10 July/Fri Pa S Dai Khan Pau\n*Pazundaung 10 July/Fri Pa Khup Lam Cin\n*Sanchaung 10 July/Fri Pu Zel Za Dal\n*Kyauktada/Dagon 11 July/Sat Pi Man Kaih Niang\n*Lanmadaw 11 July/Sat Pa Hang Za Thawn\nPawlpi kum (18) cin lungdam koh nipi\n5 July 2015 ၊ Biakpiak Kikhopna ၊ 9:00 - 11:00 am\nHun uk : Upa Kap Khen Pau\n*Mipi La: “A Thuciamte Ka Muang Ding”\nThugenna ~ President\n1/10 Sumpi apna ~ Church Pastor\nLapawl ~ Trumpet Vocal Band\nPahtawi Piakna (Tan 10 zote) ~ Church Pastor\nNipi Sumpi apna (Doxology) ~ President\nLai Siangtho simna: Efesa 2:20-22\nHanthotna: “Pawlpi Lutang Jesuh’ Lungtup”\n*Mipi La: “Hong Honpa Hong Pai In”\n*Mipi La: “I Ngak Laitak Hong Tuak Diam?”\nLungdamkoh thungetna: Rev. Dr. Pau Lian Mang\nPosted on Sunday, June 28, 2015by Htaung Kyint with No comments\nNipi 142,600 , Biakinn 126,800, 1/10 45,000, MD 7,000, WD 13,000, CED 21,000, YD 7,800, Myanmar 24,550, Mission 3,600\nBiakinn Kawmman: Meeting Room (Zomi Numei Kipawlna) Ks. 30,000\nWD Talen mawtaw lei na’ng: Pa Pum En Thang Ks. 50,000\n2. Niangtui le moh: June kha sung suak teng in tuni hong kikhawm khempeuh hong vak uh hi.\n3. Bulletin piakna: Pa Sian Cin Mang-te innkuan in Zung khua-a teeng (Pi Niang Za Cing) hong nusiat zawh kum 25 (28-6-90) cinni phawkna-in bulletin hong sik uh hi.\n4.1/10 Sumpi le inn thunget: July 1 ni Group 1 pan Group 8 kipai ding, 2 July ni-in Group 9-12 (Thanlyn, Thingankyun, Yuzana) kipai ding hi. CED lawmbawm zong kikaikhawm ding hi. A kihel ding teng kikhop man khit phet-in Meeting Room ah kimuhkhopna om ding hi.\n5. EC-06/2015 Meeting: Tuni kikhop man 1:00 pm hunin Meeting Room ah kinei dinga, member khempeuh kahkim ciat ni!\n6. TBC Tagah Lai-ip: Tuni hong kihawmkhia lai-ip pen mai Nipi (Tagah Nipi ni) ah nong puak kim tek na’ng un hong kizasak hi.\n7. MD Kikhop: Rev. Nang Khan Khual in hanthotna pia ding hi.\n8. WD Kikhop: Rev. Langh Za Kap in hanthotna pia ding hi. July kha sung WD kikhopna khempeuh Nu Niang Za Go in makaih ding hi. Tan (10) Sangnaupang neite in WD makaite tungah min sazian hong pia un!\n9. YD Kikhop: Pastor Ai Lian Pau in hanthotna pia ding hi.\n10. Kawlhun: Sya Samuel Tuang in hanthotna pia ding hi.\n11.Certificate in Social Work: 6 July 2015 ni-in kipanta ding ahih manin TCC/TBC-Y zum ah form kila theita hi.\n12. Diploma in Business Management: 7 July 2015 ni kipanta ding ahih manin TCC/TBC-Y zum ah form kila theita hi.\n13. Sapna: Rev. Dr. Do Sian Thang, D.Theol. ii tangthu le a nuntakna laibu apna i Biakinn ah 30.6.2015 (Tuesday) sun 1 pm in nei dinga EC khempeuh ong sam ahih manin thapia ciat ni!\n*Hlaingtharyar 1 July/Wed Pa Pau Khan Mang\n*Yuzana 2 July/Thu Nu Ciin Khan Niang\n*Bayintnaung 3 July/Fri Pa Pum Za Dal\n*Pazundaung 3 July/Fri Rev. Nang Khan Khual\n*Sanchaung 4 July/Fri Pi Lal Zar Mawii\n*Kyauktada/Dagon 5 July/Sat Sya Thawng Kop Tung\n*Lanmadaw 5 July/Sat Pi Luan Za Cing\n28 June 2015 Biakpiak kikhopna 09:00 -11:00 AM\nHanthotna : Rev. Job Nang Khaw Thawng\nHun uk : Upa Pum Za Dal\nSiampi thungetna ~ Rev. Suan Khan Lian\nMission Sumpi apna leh donna ~ Church Pastor\nPhatna lapawl (Quartet) ~ Trumpet Vocal Band\nHih Suangpi Tungah Ka Pawlpi Ka Lam Ding\nItna Lamdang!, Tua Khuapi Teezeizai\nSumpi apna (Doxology) ~ Nu Niang Za Go\nLai Siangtho Simna: 2 Khang Tangthu 7:14\n*Mipi La “Singlamteh Dial Peina”\nHanthotna: “Hong kalhna leh khapna”\n*Mipi La: “Topa tawh Tonkhawm In”\nLungdamko thungen: Associate Pastor\nPLAYLIST na meh in aluite et thei hi. Anuai ah link pan in zong ipai thei hi. Player ထဲမွာ PLAYLIST ကို ႏွိပ္ကာ တရားေဒသနာအေဟာင္းမ်ားကို ျပန္လည္ ရွာေဖြၾကည့္ရႈႏိုင္ ပါတယ္။ ေအာက္ပါ link မွလည္း Youtube တြင္ ၾကည့္ရႈႏိုင္ပါတယ္။ အသစ္တင္တိုင္း ဒီမွာျပန္လာ ရွာႏုိင္ပါတယ္။\nPlayer sungpan PLAYLIST na meh in sermon aluite et thei hi. Anuai ah link pan in zong ipai thei hi. Player ထဲမွာ PLAYLIST ကို ႏွိပ္ကာ တရားေဒသနာအေဟာင္းမ်ားကို ျပန္လည္ ရွာေဖြၾကည့္ရႈႏိုင္ ပါတယ္။ ေအာက္ပါ link မွလည္း Youtube တြင္ ၾကည့္ရႈႏိုင္ပါတယ္။ အသစ္တင္တိုင္း ဒီမွာျပန္လာ ရွာႏုိင္ပါတယ္။\nPosted in Nipisim sermons\nPlayer ထဲမွာ PLAYLIST ကို ႏွိပ္ကာ တရားေဒသနာအေဟာင္းမ်ားကို ျပန္လည္ရွာေဖြ ၾကည့္ရႈႏိုင္ပါတယ္။ ေအာက္ပါ link မွလည္း Youtube တြင္ ၾကည့္ရႈႏိုင္ပါတယ္။ Player ထဲမွာ PLAYLIST ကို ႏွိပ္ကာ တရားေဒသနာအေဟာင္းမ်ားကို ျပန္လည္ ရွာေဖြၾကည့္ရႈႏိုင္ ပါတယ္။ ေအာက္ပါ link မွလည္း Youtube တြင္ ၾကည့္ရႈႏိုင္ပါတယ္။ အသစ္တင္တိုင္း ဒီမွာျပန္လာ ရွာႏုိင္ပါတယ္။\nPosted in Myanmar sermons


url: =Zomi Idol USA 2012 : Taangkona 03/2012\nOklahoma, Florida, Washington DC, Maryland, Ohio, Oregon, Illinois, Texas, Iowa, Indiana, Utah, Georgia,\nArizona, Missouri, Kansas, Michigan, New York, W. Virginia, Pennsylvania, Nebraska, Colorado, California\nAdded by Zomi Center on May 26, 2012 at 11:16pm — No Comments\nMin gelh zia leh Zomi nam itna\n( Beyond spelling and Meaning of ‘Ch’ & ‘C’)\nZomi sung ah a cim mahmah pawl khat buai loh ding thawh a a buai a, buai ding thu kin leh vai kin ah a buai khalo a om theih ngeina sung ah, tunai min gelzia leh Zomi nam te ngeinate kikupna a paw khat I nei nuam hi. Min malgawm zia pan in pansuk masa ding hi hangh.\n1. "Ch" leh "C" vai, "ou" leh "o" vai ah bel sansiam ding hoih in teh. Tua hi kei leh India lam…\nAdded by Taang Sianpu on May 12, 2012 at 10:59pm — 3 Comments\nZomi galtaite leh Zomi ngeina pawl khat etphak kikna\n“Na pilzaw a, na hai zaw ahi zong in mi om muang lai khat limlim simmawh leh phunsanna cih pen kiphatsakna leh ei leh ei ki theihlohna hi a, mi batlohna ahih\nban ah gitlohna namkhat ahi hi.”\nZomi sung ah tuhun ciang in galtai ci in gamdang pai ki tam mahmah ta hi. Bang hang, bang hang in a pai hi ta leh simmawh bawl gawp ding pen Pasian’…\nAdded by Taang Sianpu on May 11, 2012 at 6:33am — No Comments\nZOMI UNHCR card/laidal tawi nailo te ading\nKong it Zomi sanggamte,\nUNHCR zumpi pan officer te'n UNHCR card/laidal tawi nailo te i min sayin la kawikawi a, Malaysia KL khua pua lamte\na zo lam hi ta hi.\nUNHCR zumpi pan officer te May 10, 2012 ni in 168 Jalan Lobak, 70000, Negari Simbilan, Seremban ah\nUNHCR card/laidal tawi nailo te min sayinlaakna nei ding ahih man in, Seremban ah om ei Zomi gambeel\nUNHCR card/laidal tawi nailo te'n i va pai hamtang…\nAdded by Zomi Center on May 9, 2012 at 1:12am — No Comments\nDear Zomi U leh Nau,\nNew Zealand Zomi Innkuan ten makaihna tawh May 3/2012 pan 5 May 2012 dong Nelson Khua sung om Burmese, Kayan, Chin leh Zomi cih kipawlna tuamtuam te tawh Nelson Khuakim Khuapam ah ni khat in mi 40,50 ta bang in Nili sung aki zong a hihi. Ah mah pen (Khua lui) Nhal Bual Khua mi Pa. Neng Khan Kap leh Nu. Thang Khen Niang te tapa,…\nAdded by Zomi Center on May 6, 2012 at 10:30pm — No Comments\nSanta Han ah thungetna leh lungphlakna pawi video\nSanta Han ah thungetna leh lungphlakna pawi\nMay 1, 2012 in Zomi te' khuapi akici thei, a lompi in a teenna Kawlpi a Christian te' han mun dang ah kituah ding in tungsiah lamte' sawna hang i lungkimlohna leh hunbawlna video te a nuai ah kien thei…\nAdded by Zomi Center on May 1, 2012 at 4:00am — No Comments


url: =Sial tat nung ah sial dai kai (Kalaymyo Han dai a kikai diam?) - TUNGZANG NEWS\nSial tat nung ah sial dai kai (Kalaymyo Han dai a kikai diam?)\nKhangluite in “sial tat nung ah sial dai kai” ci-in paunak na nei uh hi. Huang sung, lo sung ah sial ta-in annkung teng ne in, mehteh mehgah teng a tuat cil khit ciangin sial dai kaih pan pen a phattuamna om lua nawn lo cihnopna ahi hi. Mihing pianzia zong sial tat nung ah sial dai kikai nuam pan sese hi. Tua pen thu tuamtuam hang zong hi kha ding hi. Hang tuamtuam om mah ta leh sial tat nung ah sial dai ih kaih khak leh a phatthuamna a om sak zo lai veve ih hih ding thupi veve hi.\nKalaymyo Han ah sial dai kaih ding vai\nKalaymyo Satawm Han kituah vai tawh kisai sial dai kaih ding thu hong om hi. Pu Cin Sian Thang in “Kawlpi” cih ding hi lo hi, “Kalaymyo” cih ding hi lel hi. Kawlpi ih cih ciangin Kawlte’ khuapi hong suak hi, ci ahih manin, ka hih zawh zah in Kalaymyo mah ci-in ka gelh tangtang hi.\n2012 January kha pan kipanin Kalaymyo han ah misi vuai nawn loh dingin thu kipia hi. Madalay pan Kawl phonggyite in zong han ah Kawl ngeina tawh han tuahna pawi hong bawl zo uh hi. April kha pan kipan leuleu in, han pan han thak ah misi guh a tuah nuamte kha khat sung bek hun kipia hi ci-in lai a kisuan ciangin mipi honkhat in tuah ngeingai pah hi. Han tuahna hangin hanthak ah leitang manh khang zawzen lai hi. Leitang manh a khang semsem ma-in kituah mengmeng lehang a ci bang om hi.\nTua bang hun laitak in ZYA makaite in phungpi lam ah hih bangpeuh mah om thei lo ding hi ci-in, Han kituah sak vai tawh kisai tungsiah lam ah lai khak uh hi. Kam dawn a kizakna ah tungsiah lam ah lai khakna tawh kisai ih phungpi lamte in hih han tuah vai tawh kisai bangmah thu na thei ka lo uh hi tuak hi. Kalaymyo huam sung ukpi thunei tuamtuamte vaihawm hih tuak lel hi. Han lui ah misi kivui nawn lo-in han thak ah kivui vui khin bek tham lo-in luanghawm guh le tang zong tampi takin tuah khiakhia khin ta hi. A tuahte in lah tuah, a tuah nai lo teng in lah pangpha mahmah hi. “Han” cih kammal ka zang zawa, “Khan” cih kammal ka zang kei zaw hi. Banghang hiam cih leh “Han” pen ih han, ih kah, ih minsialna hi mawk hi ven maw? “Khan” cih kammal pen mangte in “room” na ci a, Kawlte in aKhan (tcef;) na ci uh hi.\nHan pan guh le tangte tuah loh phamawh ding maw? Lo?\nA tuahtuah khinte in tuah huai a sa uh zong hi pah lo hi. A tuah nai lote in zong a hun a lemteh tuah lo ding hi tuan lo uh hi. A tamzaw a tuahsate pen a kivui zawh a sawt khin a guh a tang lak ding a buaihuai nawn lo teng hi. A kivui zawh a sawt nai lote adingin kituah ding pen a thubaih hi lo hi. Bangbang hi leh kituah loh ding ih cihna a hang pen ih kivuina leitang ih leisa hi lo hiam? Human right...Galkap kumpi’ thukhun bel leitang neih khuan omlo, sep theih khuan bek om, cih hi lai se hi. ajr,mykdifqkdifcGifHhr7Sd/vkyfydkifcGifhbJ7Sdw,f/ခခ\nTua bang thukhun nengnengte hangin gam adingin kiciamna (usrf;opfpmusdefqdkjcif;) neih a kul ciangin a kiciam nading kammal khat hangin Daw Su in kidawm takin laih ding kammal na mu pah hi. Tua pen a omsa upadi pen ka kemcing ding hi, (wnfqJOya’udkumuG,fapmifha7Smufygr,f) cih kammal pen zahtaakin ka zui ding hi, (av;pm;vkdufemygr,f), cih kammal tawh laih ding thu ahi hi. Banghang hiam cih leh kemcing in ka zui ding hi, ci-in kiciam leh Daw Su in kumpi ong sep teh Upadi a laih theih nading vai tampi haksa sak ding hi. Tulaitak Kawlgam a kikhel a bat tei hangin Upadi pen puahphat ding tampi tak om lai ci hi. Ka kemcing ding hi cih kammal sangin “Zahtak in ka zui ding hi,” cih kammal tawh kiciamna pen upadi kilaih kizuun thei ding cih deihna hih tuak hi. Ahi zongin Tein Sein kumpi pawl in hih Daw Su te ii ngetna pen sang lo ahi manin, tu-in Daw Su in “hih a omsa thukhun ka kemcing ding hi,” cih kammal mah bangin kiciamna nei kik khin uh hi. Bangci ciang hong tung tam? Daw Su bel muang lel hang e…\nHan pan misi luang guh le tangte tuah huai maw? Lo?\nKawlte in thawhkikna thu um lo banah tua bang thawhkikna tangthu zong nei lo uh hi. Tua ahi manin Kawlte a sih uh ciang a tam zaw mei tawh kihal ziauziau uh hi. Amau adingin han kituah ta leh kituah ta kei leh bangmah awlmawh nading om khol lo zaw deuh hi. Christian te in bel a thokik pa Jesuh Khrih le thawhkikna tangthu nei-in um ih hih manin, Jacob le Joseph te pata mah bangin tua a thokik ding ih guh ih tangte zong manpha a sate ih hi hi. Christian upna maan ih cih pen guh le tang a hih theih laiteng kaikhawm tangtang ding hi zaw hi. Tua ahih manin thawhkikna thu upna a nei ei Christian te adingin Han pan kituah loh a phatmawh leh ih misipa ih misinu’ luanghawm guh le tangte tuah huai hi. Pasian in guh le tang kihal vuite zong tho sak lah ding ahi loh hangin ih upna in hong gamta sak a cih bangin, Christian te ii ci le sa sungah hong teng thawhkik upna hangin ih luang kipham in, ih guh le ih tang a kituah tangtangte ih hih lam kiphawk pha ciat ni.\nHankuang kalkham in guh le tang a lakhia Zomi innkuan khat ka va et leh, a hankuang hongkhia pa kiangah a misipa’ sanggamnu in, “a om lai mah na?” ci-in donga, a hankuang kalkham pa in zong, “om lai mah lo dia,koi lai ah tai ding sa na?” ci-in kidawng uh a, ka nuih ong za mahmah hi. A dong nu in, Christian khat ahihna tawh thokik khin ding a sa hi a, a dawng pa in, Topa Jesuh ong pai kik nai lo pi om lai sam mah lo dia, a ci tawh kibang kasa hi.\nSial tat nung ah sial dai kaihna tawh tuibua sa kiluak kik thei lo\nHih Kalaymyo han tawh kisai in, hihci ciang thu piang khin ahi manin, tungsiah ah lai ih gelh leh hun khat teitei ciangh tuah loh hong phamawh veve ding hi mawk ahi ciangin, ih leitang manh le ih sum ih paii bei zah ding ban ah hun le ni tawh kisai deih zek theih nading (right) tawh ih gelh siam leh hong pilvang vai ding a, tuah loh bikbek dingin lai gelh-in thu ih sun leh sial tat nung ah sial dai kai ih bang bek kha ding hi. Han tuah ding tawh kisai thu le la ih zak hiauhiau phet in khauhtakin a pang pah hi lehang phamawh lo a, tun ih khauh nop, ih thumaan nop, ih hangsan nop hangin tuibua sa a luah kik sawm tawh kibang pian hi. Kumpi lamte zong amau le amau mah hong ki-angvan veve sim kha ding uh hi.\nZomi te in hih han kituah vai tawh kisai pilvangna in nei a, mai lam ah thu khat peuhpeuh ah ih lungkim kei ding leh hun lap takin sial tat ma-a sial dai a kai siam lianliate ih hih ding hong thupi zaw ding hi. Tua ahi manin Zomi sungah thukan siam le thukizakna manlang (good media) ih kisapna hih thute pan ih kithei pah hi. Tua mah bangin mai lam ah kiginkholhna dingin thupiang khat hi. Tutung pen a khah suah pak hi phot hang ci-in ih lak siam leh tutunga sial tat nung ah ih sial dai kaih khakna pen hong guak suak tuan lo veve ding hi. Sial dai kaihna tawh tui bua sa kiluak kik thei lo hi mah ta se leh hong piang lai ding thute ah dai a kai khol pah lianlian theite ih hihna ding pilna hong pia khat hi veve ding hi.\nSial tat nung ah sial dai kaihna tawh mai lam ading kiginkholhna piang thei veve\nKawlte in thawhkikna um lo. Christian te in um. Tua ahi manin, Kawlte in han vai tawh kisai in Chrisitan te hong bawlsiatna uh tawh kibang. Tua banah Kawlte’ sum zonna tawh zong kibang hi. Minam vai tawh kisai in hong simmawhna uh zong tawh kibang a, Zomi kithutuak lote hong kihtat lohna uh zong kilang sak hi. Guh le tang tuahte le tuah lote vai tawh kisai ah a kithu tuak lo ih hi hiam? Hi khin pah lo hi. A tuahtuahte in tuah loh dingin makaite in a hunlap in vaihawm zo leh tuah nuam masa het lo ding uh hi. Tua hi in hun lap nawn lo thu sungah thu kician zakna mel om zolo ahi manin a tuahtuah tawh a tuah nai lo tawh ih om hi. Tuahloh ding vaihawmna pen Zomi te’ kithutuah theih lohna hih “sial tat nung ah sial dai kai” pianzia tawh ih khuasak hang na hi zaw gige den hi. A zenzen in, han hih zah in kituah khin napi ei a cian laiteng adingin tungsiah pan tuah nonlo ding, tua bangin koih suak ding hi. Dai na kai un, ci-in thupiakna om mah leh zong hun khatteh ei Zomi veeng teng mah adingin hong nuammawh hong nawng kai mahmah dinga, ei teng mah ih kiphul suk ih kiphul tohna mun hong hi ding a, tua ni tua hun ciangin Zomi te sungah kithutuah mawh nading thu khawng hong leh suak kha leuleu ding hi.\nTua ahi manin han pan guh le tang han thak ah tuah ding lamah zuihna pen kithutuahna maan ahi kei zaw kha tam? A tungah ka gen mah bangin, kituahna sum bei, leitang manh, hun le ni, tha le ngal tawh kisai hamphatna pen kumpite tung pan ih nget vet ding hoih ka sa zaw hi. Nial hi nawn lo zawin, ngen ih hih vet ding hoih zaw hi. Religious right, national right le human right tawh pansan la-in ih gen siam ih suut siam kul zaw ta ding hi. Tua bang lam ah nakpi tak in pangvet zaw lehang tanglam zaw ding hi. Sakhi man lo ngaltang tum het lo-in, ih mat zawh ding thute tawh a piangsa thu zui-in pangkhawm semkhawm zaw lehang ih nahlawh hong pek zaw kei kha diam? Hong ci giap ingh e… Han kituah khin pen tuah loh dingin a nial kha ih hih het loh ding pen a thumaan hong hi khin ta hi. Ahi zongin han hong tuahsakna uh thu tawh kisai thu kanin, thuak dinga kilawmte in thuak ding, kumpi lam pan zong huh ding le sik dingin kilawmte hong sik hong piak hong vaihawm sak nading uh le mailam ah Zomi te hong hai bawl ngam nawn loh nading un nakpi takin panmun ih lak mahmahna kahlei dawl masa ih suah sak zawh ding bel thupi mahmah ding hi. A kingah theih nading thute le a kizawh theih nading vaite kancian phot, theihcian phot kul ka sak mahmahna thu kei muhna ong hawmsawn hi ingh.\nTheihsaknopna lianpi tawh,


url: =Innsung ah Zeisu naungekno khat, Mate 2:11-12 | Bibleview\nTedim » Lai Siangtho » Zeisu suahna » » Innsung ah Zeisu naungekno khat, Mate 2:11-12\nMipil thum te in Zeisu a muh na uh Inn pen Galilee gam Nazareth khua Joseph nasep namun ahih kei leh Bethlehem khua ahih kei leh tuakim teng dan hi zaw hi, a hih zong in Laisiangtho in a mun leh a Inn hong gen lian lo hi. Mipil thum te in Zeisu a ding apuak uh ahi Kham, Paknamtui leh singnamtui te tawh Zeisu kha 9 leh kha 18 aphak pawl in a muh na Inn ah va bia uh hi.\nJoseph khiang pan mipil te a piakhiat khit uh ciangin Joseph in mangmat khat nei hi.\nZeisu nasep kipat aa ki pan tuni dong ciang Laisiangtho sung ah ama thu tampi genna nei lo hi. Laisiangtho sung ah Zeisu suah zawh ciang in Joseph leh Mazih in Zeisu i sanggam numei leh pasal te zong nei lai hi cih thu ngenlai hi.\nMipil te Zeisu kiang hawhna\n2:11 Inn sungah amaute lut uh a, naungek leh a nu Mary a mu uh hi. Amaute khukdin’in tua naungek a biak khit uh ciangin a vanpuakte uh suahkhia uh a, kham, saledi paknamtui, leh myrrh paknamtuite, letsongin a pia uh hi. 2:12 Herod kiangah a kihilkik lohna dingun a mang sung uhah Pasian in hilh ahih manin, lampi dang tawnin a gam uhah a ciahkik uh hi.


url: =Malaysia Batu Caves leh munpawlkhat ah a ngongtatsawm mi 3 kiman ~ ZD :: ZOMI DAILY\nposted on 31 August 2016 at 2:37 pm Lomkholna: Malaysia, News, Sawltak, World\nMalaysia gamsung aom Entertainment Outlets, Police Stations leh Batu Caves aom Hindu Temple te ah hiam gamtatna ngongtatna aneihsawm mi 3 kiman cih Malaysia Police te’n tuni Wednesday (31 August) ni in tangkokhia uhhi. Hih akiman mi 3 tepen ISIS migilo te ii khutzatmah hihtuakzel uhhi.\nHih mi 3 tengin zanni nitaklam “Malaysia’s National Day” atungmadiak in a ngongtatsawm uh hi a, khutlot Bomb leh thau pawlkhat zatsawm ci’n Police te’n genkhia uhhi.\nHihvai tawh akiman mansapa pen kum 20 gual aphapan Lorry Driver khat hi a, nungkal Saturday ni in Selangor sungah kimankhia hi. Akimat ciangin amatung panin khutlot Bomb khat, 9mm Pistol khatleh thautang Bullet 24 zong kimankhia hi.\nAdang khatpa pen kum 27 gualbawl aphapan sasat sasem nasep asemkhat ahihi. Ama kimatkhiatna pen Pahang sungpan cihi.\nAdang khatpa leuleu pen kum 20 gualpawl hi a, Drink Seller ci’n lamgei khawngah tuivot azuakkhat hihtuak hi. Hihpa pen Kuala Lumpur khuasung pan akiman ahihi.\nAmasa lobuang adang nihte pen Monday ni in akimantuak uh ahihi. Hihtengthum pen Syria gamsung aom Malaysia gammi IS makai khat ii thupiakna tawh agamtatsawm uh ahihi. Tukum June khasung in Night Club sungah khutlot Bomb asukhamsak zong hihpa mah ahihi.\nHih migilo 3 tengpen ahunlap in akimanlo hileh zanni “Malaysia’s National Day” pawibawl in aomkhong kimlai mipi pawlkhat in athuaklawh khatheiding himawk hi. Tuaban ah hih IS tepen kua hiding cih genkholhtheih zong hilomawk hi. Ummawhhuai hetlopipi zong IS migilo tetawh anakipawlsim khinkhian uh hitheimawk hi.\nTukha kipatlam inzong Malaysia gampan in Syria gamah IS tetawh kipawlkhawm in nasemding apaisawm Malaysia mi 68 te Passport kipialo cihi. Palik thukan te genkhiatna ah Syria gamsung ah galkidona hangin March khasung in Malaysia gammi 18 sikhin cihi. Adangzong Malaysia gammi 7 te’n IS te adingin aluangkham in apumpi uhtawh Suicide Bomb puakkhamsak khin uh cihi.\nTuciangciang IS tetawh nasemkhawm te Malaysia gamsung ah hongciahkik akithei omnailo cihi.\nMalaysia gamvengkhat ahi Indonesia gamsung ah January khasung in IS te’n Bomb tampi asukkhapzawh akipan Malaysia zong kinakdop mahmahkhin uhhi.\n2013 kumpan kipan IS tetawh akizom hiam gamtatsawm migilo 230 Malaysia gamsung ah kimankhiakhin ci a, tualak ah 200 tepen Malaysia gammi ahi uhhi. ZD Sawltak #zomidaily\nPrevious: Khangno le Ngeina ~ Rev. Kai Cin Mang\nNext: Annek laitak Mupi in gul golpi khat khiatsuk


url: =Kawlgam thuthang (Myanmar news) ~ 07 December 2014 :: ZOMI DAILY\nposted on 7 January 2015 at 12:27 am Lomkholna: Myanmar, News, ZomiTimes\nKo Paa Gyi Sihna Thu Kigenkik: Galkapte kaplup Ko Paa Gyi sihna thu pen Myanmar Human Rights Commission in galkap leh mimal 47 thudotna nei a, misiluang zong akisit ciangin lutang, dip, phei, khe ah thautangma tawh asi hi cih gen a, No. 210 Khahmahzah Commander nihna leh Section zalianpen in mimatna, vuina ginatak semlo-in limlak kician zong omlo hi ci-in Democracy today ah kisuah hi. Ko Pa Gyi pen akhualzin kha 1 sawt ciangin azin in athu avakan ciangin galkapte in KKO galkapbu bawk 3 kiman pen taisim sawmin kikaplum hi ciin pulak a, bawlsiatna bangmah omlo bangin MHRC in agen hangin siluang sitna lai ah nakguh kitan, anungguh kitanin singhual tawh akisat akihualna sidup liamma om hi ci-in Misi Sit Doctor Khin Mg Oo in gen hi. Ko Paa Gyi pen galkapte in khuanawl gungei a kiman hi ci-a, mitmuhte in khuapi sunga amat uh ci-in gen hi. qVoice, Aya 3 D 14\nVanman Khang: Dollar mankhangin khasum khang ding cih thu hangin Kawlgam ah vanman khang hi. US Dollor pen November kha bei-in US $ 1-1080 kim tunga, tu-in 1040-1050 kikal ah om lai hi. US $ mankhang pen Export sangin Import tamzaw a, US sum leikulna hangin khang hi. Vanman khang khempeuh mihaute hang hikhinlo a, 1962 galkap kumpi hangin Kawlsum mankia hi. 1988 leh 2007 buaina hangin zong Kawlsum mankia hi. 2012-13 kumin summan kiamna 2.8% hi-a, 2013 – 14 budget kumin 5.8% tungsuk a, buhpiang kiamna hangin kumpi in sum leitawi piak atamna hangin zong Kawlsum mankiam hi. Khasum khang ding kigenpan vanman khang ta ahih manin India kumpi in lothang leh simai mankhan ciangin 1955 The Essential Commodities Act tawh vanman abawlsakna mah bangin kumpi in tavuan nei hi ci-in Aya ah kisuah hi. qZT\nKiteelna PR System Kizang Leh By-Election Om Theilo Ding: Azen zenin 2015 kiteelna ah PR system – Vote ngahzah zui thuneihna kizang hileh President leh MP khatpeuh asi, atawp om leh By-Election om theilo ding a, buaina om ding hi ci-in U Aung Kyi Nyunt in gen hi. Minam Innpi in PR kiteelna zat ding thukimna nei napi buaina om thei ding galmuh uh a, Mipi Innpi in PR kiteelna leh 2008 Danbupi thukhun tawh kituaklo hi ci-in zatloh ding thukim hi. Hih Innpi2 deihna kibanglo ahih manin December 14 ni Gambup Innpi khawmpi ah gen khawm ding uhi.qDVB\nKawlgam Ah PR-Permanent Residence Kipia Ta Ding: Kawlgam ah gamdangte sauveipi om theihna (PR-Permanent Residence) pen December kha panin kipia ding hi ci-in Lahwahkah Director U Mg Mg Than in gen hi. PR ngahlo dingte – UNHCR in UN gambel apiak mite, gamdang ah politics gambel mite leh blacklist ah kihelte, Natna gil neite, Kawlgam buaisakte kipialo ding hi. PR tawh omtheihna angahte kum 5 hidinga, kum 1-US$ 1000 pia dinga, innlehlo nasep nei thei ding hi. Vote pia theilo ding, kumpi nasep, party leh kuanglui theilo ding hi. Kawlgammi ahisate UN Refugee hinawnlote PR kipia thei hi. qMAL\nGolhguknepen Gam3 Ah Kawlgam Kihel: Leitung ah golhguk nekna ansiapen gam 3 – Kawlgam, N.Korea leh Afganistan hi ci-in German Transperency International in Dec. 3 ni-in tangko hi. 2014 golhgukne tehna ah Kawlgam -156, Afgan-172 leh N.Korea 174 ah om hi. Gam 175 lak ah asiangthopen gam – 1na Denmark, 2na New Zealand, 3na Finland gam hi-a, gam 10 lak ah Singapore kihel hi. Golhgukne suksiapen Somalia, N.Korea leh Sudan gam hi. 2012 kumin Kawlgam pen 172 na – asuksiapen gam 5 lak ah kihel a, 2013 kumin 157, 2014 kumin 156na ah kahto hi. qDVB\nMakai 6 Kimuhna Ding Kician Nawnlo: Gambup Innpi in Makai 6 kimuh ding khensatna pen President lehGalkapmangpi in sang zolo a, Innpi leh kumpi kikal kitelkhialhna lianpi om hi cih kimu hi. Presidentzum speaker (thusapi) U Ye Htut in Innpi thukhensatna in mimal bulphuh a, kumpizum in party, minam leh kipawlna bulphuhin muhna kibanglo hi ci-in hoih asaklohna leh anialna gen a, makai 6 kimuh ding hun 2015 May kha akigeel hangin pianglo thei a, 2008 Danbupi puahna gambup lungsim etna zongh hithei nawnlo thei ding hi ci-in kilungkham hi. qAYa.\nPrevious: Makai khat na hih leh ~ Hau Za Cin\nNext: Kawlgam ah Cardinal ngahkhak manin ki lungdampih mahmah\nTuucing vs Siampi


url: =Thuthak tomkim ~ The Tedim Post (10 Aug) :: ZOMI DAILY\nposted on 11 August 2020 at 10:46 pm Lomkholna: Myanmar, News, TedimPost\nNews In Brief: Thuthak tomkim ~ The Tedim Post (10 Aug)\nMyanmar gambup Tan 10 laivuan sangnaupang 910,229 lakpan 291,798 in gualzo uh ahihman in percentage 32.06% ahi hi. 6D ngah sangnaupang 794, 5D ngah 1831, 4D ngah 2976, 3D ngah 5662, 2D ngah 12957, 1D ngah 37152 hi-in 6D ngah a tampen na mun Mandalay Division pan sangnaupang 145 in ngah uh hi.\nTan 10 gambup pass percentage ah Katha Gilbem pan a laivuante 100.00% ngah uh ahih manin Boarder minthang pente sangin zong Katha Bilbem pan a laivuante a hoih pen suak hi. Kumpi nuam a Gilbem limlim sang inn 11 pan laivuante a vek un 60.% passed uh hi.\nMyanmar gamah ni 70 val Zato lup khit nungah Covid-19 natna lungno neilai mimal 4 om ci hi. Tuate in India gam pan May 29, 2020 ni-in hong ciah Case 208, 211, 214 leh 219 te ahi uh hi.\nThura U Shwe Man makaihna ahi Union Betterment Party in 2020 kiteelpi ah Township 261 pan mimal 927 in ka dem ding uh hi, ci-in August 8, 2020 in genna nei a, a makai pipen ahi aman bel dem sawmlo in Party zawhna dingin ka panpih zaw ding ci hi.\n2019 kum Myanmar gamah mimal khatsim i sumlut US dollar 1390 pha ahih manin World Bank te i ciaptehna ah Low Income Country pan Lower Middle Income Country ah khantohna nei hihang, ci-in kumpi lam thunei U Maung Maung Win in gen hi.\nDr. Thet Thet Khaing makaihna ahi People’s Pioneer Party(PPP) in 2020 kiteelpi ah minal 230 val tawh State leh Division 11 ah ka dem ding uh hi, ci-in tangkona nei uh hi.\nAugust 6, 2020 ni-in Brazil gam a om ahi Christ The Redeemer Statue tungah Lebanon gam Beirut khuapi a piang puahkhapna ah sihna/manna tuak te panpihna lahna in Lebanon gam lan(flag) meitawh kap in lunghimawhna lak khia uh ci hi.\nBangladesh gam seh 3 suah seh 1 tuiciin tung ahih manin mimal 160 val si in mipi million 1 val bang inn leh lo nusia in tai uh hi. Buhlei Acres 197684.31 val tui in tumcip hi, ci-in gen uh hi.\nUS Kumpi in Covid-19 hong lan a kipanin nasep neilote leh nasep khawlte tungah kal khat $ 600.00 ta a huhna pia ngekngek a, nasemte sangin nasep neilote nitha tung zaw, ci uh hi. Tu-in ahih leh Pu Trump in nasep nei lo thadah kibehlap lua, ci-in kal khat $ 400.00 ah khiamsuk hi.\nTik Tok Application tawh akibang Reels a ki ci App khat Facebook in USA gam leh gam 50 val ah August 5, 2020 ni-in zangsak ta ci hi.\nLebanon gam Beirut ah puahkhapna a pian khit a zingciang in Dubai pan tai 30 kiim a gamlatna a om United Arab Emirates (UAE) gam Ajman Market pen Wednesday nitak in meikatna piang a, meiphelh ten nai 3 val bang phelh khop mahmah uh ci hi. Hih meikatna ah sai 125 kiim bang kang tum a, a si leh aliam/abai bang mah omlo cih kiza hi.\nAugust 9, 2020 ni Leitung bupah Covid-19 natna ngah Tein 190 val(19,690,080), asi Tein 7 val (727,897) leh adam kik Tein 100 val (11,963,442) phata hi. Source : 7day news, , Eleven Media, Myanmar Times, DVB, Irrawaddy, Fox News. Thu Kaikhawm : Khai Khai, Lu Lun, Sian Kop.\nPrevious: Pu Trump in Executive Orders 4 letmat thu\nNext: Thuthak tomkim ~ The Tedim Post (12 Aug)\nUSA, Mississippi State sungah meileng in Bus phukha, mi 4 si in 35 liam ~ ZD


url: =posted on 27 November 2021 at 11:45 pm Lomkholna: Malaysia, News, Refugee, Zomi\nZAM Pan in veng tuamtuam ah om ZEC Sang pan Sang Siapi teng zong meeting kah thei uh hi. Hih online meeting neihna ah UNHCR EDU lutang pi (Mss Mimi) in hong makaih in, CBP pan in Dr Sushella in abeisa Community Base Protection Team nasepvai genna kician tak in hong nei masa hi. Pilsinna sangvai tawh kisai in UNHCR zumpi in thupi ngaihsut mahmah uh ahih manin UN zumpi pan in zong limtak in panmun laakna leh kizopzia ding tawh kisai gelphat na kizo to ta ahihna thu hong gen cian uhhi.\nUNHCR zumpi panin Education/pilsinna sang vai tawh kisai hong vanpih ding in committee nih in kikhen a, a khatna ah mi 3 om in, a nihna ah mi 12 pha hi, hih 12 te zong khen 3 kisuah in a kisapna bangin panla ding leh pilsinna/education gambeel sang omna mun khempeuh hong vanzo ding in kithawi khinzo ta uh ahihna thu zong hong gencian uh hi. Hih thute hong genkhit uh ciang in Gambeel Sang siapi kempeuhte tung panin thu dotnop theih-beh nop akicingzaw in a om leh kuppih theih na ding hun hongpia in tualai a kipawlna tuamtuam pan leh Gambeel sang tuamtuam te panin dotna dawtna hun kinei hi.\nHih hunsung ah, dotna leh dawn na a kineih na sung pan in Pilsinna sangte tawh kisai in UNHCR pan in (Protection Letter) vai vive ki limdot zaw hi. UNHCR in abeisa in Protection lai a piak sang honpi khat om a, tu-in zong amun munah a kihong thak sangthak honpi mah om kik ahih manin tua te tawh kisai in Protection lai ngah theihna ding gencian na a ki neih tak ciangin UNHCR EDU lam panin amun mahmah hong pha in, limtak a kitangsam pilsinna mun leh a kitangsam vanzat te hong en cian ding uh a, lungkimhuai a sak uh leh Protection kepbit na lai hong piapan ding uh ahih na thu Zong hong gencian uh hi.\nHih Protection kepbit na lai tawh kisai in Gambeel sang ahihna hang tawh piakding bek hilo in, a omna mun leh a kiim leh pam in a phattuampih ding maw cih tawh kien cian ding hi. Hih Protection kepbit na lai a kitangsapna leh a manphatna in, kumpi thuneite khatpeuh hong pai-in buai na a om khak zenzen leh tua a kipia mun leh a sunga om sangsia leh sangnaupangte lungmuang tak in kep bit na ding hipah aa, a tungah phone no a kipia munah call in kihothei pah ding hi. Tua ahih manin Sangtawh ki sai buaina khat om in no bek in na tangphut ding uhhi lo in, UNHCR zumpi tawh kipawl in a ki phukhawm ding a hihi. Tua bang mah in Protection Unit lamte in zong kumpi thuneite leh palikte tawh nasem khawm in, a hih theih zah in vaipuak ala ding uh ahihi.\nProtection vai tawh kisai volunteer sangsia semte leh UN ngah nailo sangSia te a ding in a tuam in hong ngaihsutsak theihna ding uh zong kingen hi. Abeisa in sangsiate naupang te laihilh ding in hong kipiak khiatna uh kipakta ahih manin UNHCR card zong kipia zel hi, tuabang in UNcard akipiate a kiet kawikawi tak ciangin UN Card a kipiakzawh a sawtlo in a nasepna uh Sang laihilh na nusia in amau utna ah nasem in lengkeek mang ahih na thu teltak in UN pan in kithei ahih manin tuabang in Sang Sia te UN ngah nailo te UN ki tuampiak zo nawnlo phawt ding hi ci-in ki ciantak in hong gen uh hi.\nHih meeting hun sung in gending athupi Pawl in a kinei Gambeel sang pilsinna sangte honkik ding vai tawh kisai in ih omna gam kumpi te hun etna (Calender) bang in December ni10 pan in Holiday kipan in January 3, 2022 ciang in Sang kihong kik ding cih thu hi a, March kha kum2022 a kipan sangkum thak kipan kik ding hi a, tua tawh ki zui in Gambeel Sang te ki kalsuan sawm ahih manin ih omna gam kumpi thupiak te zui thei leng hoihpen ding hi, ahi hang in a tangpi in vai tuamtuam a om leh nomau hoihsak leh alem thei bang dan in Sang hon kik theih hiding hi.\nLockdown hangin abeisa kum a kipan in sang leh kipawlna tawh a kizom pilsinnate in (protection letter) hun bei vive ahih manin kumthak 2022 January kha ma dong buaina leh haksatna a om zenzen leh UNHCR zumpi ah aman lang in hong zasak pah un, UNHCR pan in a kisam bangin hong huh in hong panpih ding ahihi. A diak in khuahun siatna hangin a beisa kumte bangin sangsiate pahtawina hun zatkhop ding kilunggulh mahmmah napi in tukum in a kinei zo lo ding hong suak ahih manin nong telsiamna ding uh hong ngen zong ka lunggilh mahmah uh hi cih kam hong vaikhak uh hi. ZAM iNFO\nPrevious: USA, Oregon pan Pa Lum Lian Thang (Seitual, Gualnam) in hongnusia\nNext: U.S News Update: A lahuai mahmah Covid-19 natna thak “Omicron”


url: =Thuthak Tomkimcing 28 July 2014 :: ZOMI DAILY\nThuthak Tomkimcing 28 July 2014\nposted on 29 July 2014 at 2:07 am Lomkholna: Hauthang, Myanmar, News, World, Zomi\nA. Myanmar- Thai gamgi ah Zakaang tampi kiman\nMyanmar -Thai tawh gamgi Tachilaik khuapi ah zakaang Kyats 20000,00000/- val man ding leh thau lawng 4 leh avui atangtawh 28 July 2014 in Galkap leh Palik kigawm in mankhawm uh hi. Van tawh akiman minih cih bek in gen khia uh a, amin akhua uh hoihtak kidong cianna omnailo cihi.\nB. KIA galkap te mat lokho mikhat sum Then 900 tawh kitan’\n2014 July 15 ni in Kachin gam Meokuang Tahoona khuami lokho khat KIA galkap te in man kha uh hi. Kyats 15,00,000/- tawh kitan thei KIA lampan ci uh ahihhang in Kyats 9000000/- tawh va thum uh maisak in lokho pan innlam ciahsak thei uh hi. Lokho pa kitatna pen a lo neihsunsun sumnei te kiang puuk phot khit teh akitan thei cih azi in gen a, Lokho tampi om ahih hang in amin tektek thuthang ah suah lo hi.\nC. Zogam ah’ anpaal Zotaang tungta Zomi ki lungdam\nZogam ah guahtui deihbang ahih lohhang in vaimin sawnsuak in vaimiim ngau ding hita hi. Zogam ah anpaal pen ahi Zotaang ante zong tungta a, Zusa keu pheh ngawm leh maiteh tawh kimeh in ankam liim kipan ta hi. Singgah mankim zong tungta in mehteh mehgah limcii nono te zong khuapi te ah kizuak tam mahmah ta hi. Zogam ah anpaal Zotaang te hongtung teh Zomi te ki lungdam pha diak hi.\nPrevious: Na thau nuam hiam? ~ Pau Tun Thang\nNext: Visa 93 a ngakte theihding thukin\nPresident Obama in Syria gamsung ah galdo ding mi 250 puakbehding\nSihna Hanmual Sheol (Not Hell)\nUS gamsung West Virginia ah thau kikapna piangleuleu\nZi 70 leh Ta 60 Nei! ~ Hau Za Cin


url: =Tuzo Aviator Open Face Motorcycle Helmet\n/ Tuzo Aviator Open Face Motorcycle Helmet\nTuzo Aviator Open Face Motorcycle Helmet. Available in four colours - Pink, White, Matt Black and Gloss Black. Sizes XS to XL. Additional Information


url: =Haggai 1 | Siantongluan.net\nHaggai 1 |\nPersia gam uk kumpi Darias in a uk a kum nihna kum, a kha gukna a ni masa ni-in, kamsang Haggai tungah Topa in thu gen hi. Tua a thugen pen, Shealtiel tapa Zerubbabel, Judah gam ukpa leh Jehozadak tapa Joshua, siampi lianpenpa tungah gen ding ahi hi.\nVanglian Topa in thu gen a, "Hih mite in, biakinn lamkik ding hun nailo hi, ci uh hi," a ci hi.\nTua ciangin kamsang Haggai tungah Topa in hih bangin thu gen a,\n"Ka mite aw, ka biakinn a siacipin a om laitakin, inn hoihpipi sungah note na om ding uh kilawm sa na hi uh hiam?\nTua ahih ciangin Vanglian Topa in ka hong cihin-ah: Tu laitaka na omzia uh limtakin ngaihsun un.\nKhaici tampi na tuh uh hangin an tawm bek na la uh a, annek ding na neih tei uh hangin na kham ding uh na nei kei uh hi. Dawn ding leenggahzu na neih tei uh hangin na kham ding uh na nei kei uh hi. Puansilh ding na neih tei uh hangin a lumkhop ding na nei kei uh hi. Sum thalawhte in zong a khamkhop ding uh thalawh zolo uh hi.\nTu-in mualtungah kuanto un la, sing sui un. Tua singte tawh biakinn lamkik le uh cin kei ka lungkim ding a, nong biak ding uha kilawm bangin kei nong bia thei ding uh hi.\n"An hau dingin na kilamet uh hangin tawmcik bek na nei uh hi. Na neihsunte nangawn uh inn na tunpih uh hangin kong mutkhiatsak mang khin hi. Bang hangin tuacih ka hi hiam? Note khempeuh, nomau inn ding ciat lamin na manlah uh a, ka biakinn a siapi-in na koihdakna hang uh ahi hi.\nTua thu hangin guah zulo a, leitang panin bangmah khangkhia zolo hi.\nKeimah in gamsung teng, mualtung khempeuh, leitang pana a piang kung khempeuh, mihing, ganhing, leh mite nasepna khempeuhah keuna ka tungsak hi," a ci hi.\nTua ciangin Sheatiel tapa Zerubbabel, Jehozadak tapa Joshua ahi siampi lianpenpa, leh salsuahna panin hong ciahkik mi khempeuh in Topa ahi amau Pasian thu mang uh a, Topa Pasian kamtai ahi kamsang Haggai gen bangin gamta-in, Topa zahtakin a lau uh hi.\nTua ciangin Topa kamtai Haggai in mite tungah Topa thugente gensawn a, "Topa in note kong ompih hi," ci hi, ci-in a gen hi.\nTua hi a, Topa in Judah gam ukpa Zerubbabel, siampi lianpenpa Joshua, leh salsuahna panin a hong ciahkik mi khempeuh sungah biakinn lamnopna lungsim a guan hi. Vanglian Topa}, amau Pasian biakinn a lam dingin hong kithawi uh a,\nDarias in kumpi a sep a kum nihna kum, a kha gukna a ni sawmnih leh ni li ni-in biakinn lam hong kipan uh hi.\nTedim Lai Siangtho / Laibu: Haggai 1


url: =Start Over You searched for: Subject Newsletters ✖Remove constraint Subject: Newsletters Subject Neighborhood and Community Associations ✖Remove constraint Subject: Neighborhood and Community Associations Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Names The New York State Tenants and Neighbors Coalition ✖Remove constraint Names: The New York State Tenants and Neighbors Coalition Names Rent Stabilization Association of New York City ✖Remove constraint Names: Rent Stabilization Association of New York City


url: =27 | July | 2007 | ZOUGAM.COM\nJuly 27, 2007 at 8:59 pm\t· Filed under Zou\nLeitung ah a kidong mun mahmah dotna khat pen, ‘hun paisa ah lutkik thei hi lecin kua tawh na kimu nuam?’ cih ahi hi. Ahih kei leh, ‘na nu sung pan suakkik thei lecin kua bangin na suakkik nuam hiam?’ cih ahi hi.\nA nihna pen ah India nungak khat in, suakkik thei hi leng Indira Gandhi in ka suak nuam hi ci hi, kia pah hi. [Indira Gandhi pen India gama numei Prime Minister masa pen hi]. A lawmte khat in sawmvei ka suakkik zongin keimah in ka suak ding hi acih ciangin Miss hihna ngah pah hih tuak hi. Amah leh amah thupi kisa pen mihing khempeuh in a zahtak uh hi. Amah a kizumpih a, ama hih lohna pi a hi nuamte kizahtaklo a, ki thupi simlo cihna hi. Laphuakpa khat in, “Thank you God for making me me,” “Topa aw, kei kei a nong bawlman in ka nuam hi.”\nZomi in Pasian in hong piansak te aw, i mi pihte sungah, hong paisan sa i it mahmah i ngaih mahmah te sungah, na muh khak ngeiloh, na hopih khak ngeiloh, na theih khakloh na nungtheihte lak pan – kua na hopih ut pen, kua tawh na kiho ut pen, kua tawh na kikhawl nuam pen cih kidong leng i dawnna kibang lo ding hi. Pawlkhat in galhang Pu Thual Zen ci ding, pawlkhat in Pu Hau Cin Khup, Ukpi Kam Hau, Pu Vumson, Pu Vum Kho Hau, Col. Lian Cin Zam, etc. cih bangin a minthang mahmahte ci kha ding hi. Pawlkhat in mikim in a phawk kholloh mithupi mahmah hi kha ding hi.\nLa uk te in lasiamte mu nuam dinga, Laisimna thupi ngaihsut te in Laisiamte mu nuam dinga, Pasian thu uk ngiatte in Pasian nasem minthangte mu nuam dinga, galkap ukte in galkap bu te, …….. tua bangin eima lunglut lamtek ki thupi sim ding hi mawk hi. Tua pen leitung dan zong ahi hi.\nA taktakin ci leeng mihingin i etteh ding mihing Hero, ahih kei leh Role Model a kizong ciat, a kinei ciat hi a, tua te lak ah nang kua na etteh hiam cih ahi hi. Politics na lunglut leh politics siamte tawh kimuh ding na lunglut dia, lasak na lunglut leh lasiamte tawh kimuh ding na lunglut dia, Lai lam uk na hih leh lailam siamte tawh kimuh ding na lunglut dia, biakna lunglutmi na hih leh biakna sia te tawh kimuh ding na lunglut ding hi………\nJuly 27, 2007 at 10:50 am\t· Filed under Zou\nJuly 27, 2007 at 10:31 am\t· Filed under Zou


url: =Mi Lungkim' sak Siam Pu Lengtong Kam Khen Tangthu tom. - Laibu Saal\nHome > Mimal Taangthu > Mi Lungkim' sak Siam Pu Lengtong Kam Khen Tangthu tom.\nMi Lungkim' sak Siam Pu Lengtong Kam Khen Tangthu tom.\nLengtong Kam Khen.\nMin : Kam Khen Thang (Lengtong Kam Khen @ Thangno)\nPianna Nu leh Pa : Pa Vungh Zam leh Nu Goih Khawm Niang\nBeh : Sukzo Bawmkhai\nPianpih Sanggam laizom : Pasal (5) leh Numei (5), Amah tawh Unau (11).\nZi : Nian Ngaih Cing (Taangpua Beh)\nTa neih zah : Pasal(3) leh Numei(3) nei in Pasian Thupha tawh damkim hi.\nSuahni : 16/6/1956\nSuahna Mun : Kawlpi (Kalay Myo)\nAkhan khiatna Khua : Leilum, Tedim Chin State\nBiakna Pawlpi : Tuiphum\nTeenna : Yangon, Myanmar\nUS Kumpi Innkangpi mai ah'.\nPilna Sinna :\n- Tanlang pan tan 4 ciang Leilum S.P.S. ah kah in,\n- Tan nga pan tan 8 dong S.H.S Tedim ah sang kah hi.\n(Atan 8 kum in Kawl Sia khat tawh ki tawng in sang pan kihawl khia hi.)\nA ukk na : Pasian thugen.\nAkum tawm zawk deuh laai.\nA nasep : Nuntaakna ding sum leh paai zonna tuamtuam.\nTu laitak in Thu leh la, Ciamnuihna tuamtuam tawh kopkhawm in Vedeos bawl zeel hi. Aki cialcialna ah pai in Presenter & Intertainment Gamsung, gampua ah zin kawikawi in, Zogam Gospel Speaker in zong ma apan laitak zong ahi hi.\nHebru Alian 11:6\nUpna lo tawh kuamah in Pasian lungkimsak zolo hi. Pasian kiang a zuan mi peuhmah in Pasian a om takpi ahihna thu leh amah a zongte Pasian in thaman pia hi, ci-in a up ding kisam hi.\nLa Album(Khui) ah akihelna te:\n1. Lengtong No.1\n2. Lengtong No.2\n3. Siing Kuang leh Aikuang\n4. Anopna pen nihna\n5. Lungdam luankhi\n6. Hong it zaw ning Topa(DVD)\n7. Zogam Cowboy (DVD) Akum (50) Cin Pawi.\n8. Khua Siam Pawi (DVD)\n9. Pupa Banzaal (Siamsin – Kawlpi DVD)\n10. Mikim puak ding om aa, Kei puak ding zong om hi. (KVBC Khawmpi Pyidawtha DVD)\n12. ZOMUS (DVD)\n13. ZOMUS –Malaysia (DVD)\n14. Yangon Zofa Thalai Pawl (Y.Z.T.P. DVD)\n15. Cope Topa\nAkipan Midangte cialna La album,Khui tuamtuam ah zong akihelna tam mahmah in a MC/Hunuk sepna zong tamseem hi.\nMinam vai ah amuhna leh adeihsakna kammal hoihte:\n- Pasian kitai san thei a, i Minam kitai san thei lo hi.\n- Dawite ki hawlkhia thei a, i Minam ki hawlkhia thei lo hi.\n- Kei leh ka Innkuan Pihte Zomi ka hi uh hi.\n- Chin State om a, Chin Minam omlo hi\n- Chin pau omlo in Chin ngeina zong omlo hi\n- Zopau leh Chin State sung teng minam tuamtuamte pau leh ngeina om ciat hi\n- Khua hun paizia tawh kituak in I Zongeina te kep theih teng kem in, I Biak Pasian tung ah citak ni.\n- I teen, i omna ciatciat ah Zomi leh Zogam adding in mapang ciat den ni.\n- I kivak loh pipi mapang nuam sedah ni.\n- ZBC Tedim Labupi amal khelkhel pen hoihsa het lo hi. Pawlpi upna tawh I kipum khat zo nawn kei ni. I late beek tawh ki pumkhat thei leeng ut huai mahmah sa hi.\nZomite La lam' amuhna:\nHun thak Zola tawh kisai in I laphuahte qualilty hong nei leh a sate zong hong khang to ding, atumte zong hong khang to ding a, angaite a bil uh hong ki hong zaw tham lai ding hi.\nZomi lasa te’n ei siam na sang in mipi deih sak zawk ding kihan ciam zaw hi. Amah ahih leh ama kivakna bel tawh apai hi in, Mipi in adeih nawn kei leh ama siamna, kivakna leh Mipi deihna kituak lo hong suak ding ahih man in Khawl sawm pah hi.\nMundang, Gamdang cituan het lo in Itna tawh aki sapsapna munte ah pai zawh ding ahan ciam den khat zong ahi hi. Zola sa siamte, Laphuak siamte, Music tum siamte amau mun tek ah siam ka sa kim hi.\nZolai tawh aki bawl Laibute lak pan Simnuam asak pen : Laisiangtho.\nKithawi dan zong siam mahmah hi.\nCiamnuihna i Thupitna a muhna :\nMi nui ziahziah ding thupi mah hi, ahi zong athaang huai ciamnuih leh asiangtho ciamnuih kibang lo hi. Mite nuihzak zawh ziahziahna in Leitung mikim in Thupit asak mahmah hi. Ciamnuih bawlna tawh kisai in hamsa asak in Ciamnuih bawlna pen pilna namkhat ahih lam ei Zomi te’n ki ngaihsun kha naikei leh ki lawm sa hi. Eimi pawl khat bang in ciamnuih bawlbawlte, ciamnuih siamte pen ahai dan in mu phial leh kilawm in ahopih dan uh azak thadah huai tam mahmah hi. Nuihna in cidamna hi in Cidamna mah thupi pen a hih man in ciamnuih bawl a, mi nuihsakna in Mite tung ah Thupha bawlna nam khat ahi hi.\nZangkong Zozum ah' zong Makai picing khat in kihel den hi.\nLengtong Music Band ah amah ki hel :\n1980 kum khit deuh khawng in Lengtong Sua Mang (Bass) in anau Lengtong Pau Thawn (Drum), anau mah ahi Lengtong Go Hau (Lead) tawh Lasa (Vocal) pawl khat tawh music band khat phuan ni ci-in a band min ding a kikup uh ciang Lengtong Hoih Band cini ci-in kithu kim pah hi. State Show mah vaihawm pah in Show kibawl a Lengtong Hoih Music Band State Show kici pah in tua pan Lengtong te cih Mipi in kici pah hi.\n1982 kum in Lengtongte la khum nang Sumbawl hau Pa Pum Za Kap (Ngaihte) in Minam itna leh Khantohna ding ngaihsutna tawh sum leh paai bei khempeuh sik in Lia leh Taang te Lengtong late hong khum sak hi. Lakhui (1 -5) khumsak in Lengtong te la Zogam mun tuamtuam ah aki zeel pah ahi hi.\nAphawk khakpak Pahtawina angahte:\nGamsung, Gampua pan pahtawina lai(10) vei kiim ngah hi.\nAneu lai Taai kidemna ah a khatna, nih vei ngah ngei hi.\nLamdang asak leh aphawk khaak khat' :\nKapteel Khua apai in Khuasung ah mipil in akiciam teh mahmah khat ahi Pu Suan Za Thang in “ Kam Khen aw, Nang leh Boyoke Aung San ta ding in hong deih ing" cih' kammal hi in tudong mah abilkha ah luai in mang ngilh thei het lo ci hi.\nGilbeem/Thong Kia ngei :\nTedim khangnote lungphona tuamtuamte ah makai in aki hel zelzel khat ahi hi. Khat vei Sakollaam Veng a teeng Pa En Kap Sum Mawtawpi khau thoh pua in ki man in Customte zum mai ah Zomi khangnote tawh lungpho in a va ki tom leh i nitaak ciang Tedim Palik ten man in Gilbem(Thong) ni(9) kia ngei hi.\nAkhual zitna Gamte:\n(Mai lam ah akisapsapna ah' hong zin zialzial lai ding hi.)\nCinpu Zomi leh Lengtong Kam Khen.\nFacebook min : Lengtong Kam Khen\nACiamnuihna Melmuh Tongsan tampi lak pan Pawlkhat.\nYoutube pan Lengtong Kam Khen ci in zong leng akihelna videos tam mahmah hi.\nKaikhawm in agelh : Cinpu Zomi (www.laibusaal.com)\n(Acing theithei in hong zom toto lai ding hi ingh.)\nAdmin:ZomiNational December 27, 2015 at 12:40 AM\nSingapore zong zin ngei in za ngei veng aw..\nItem Reviewed: Mi Lungkim' sak Siam Pu Lengtong Kam Khen Tangthu tom. Description: Rating: 5 Reviewed By: Cinpu Zomi


url: =Pasian zat, John Stott tangthu& nasepna. Agelh - jeffrey Pau Do Lian - Laibu Saal\nHome > Pasian Thu > Pasian zat, John Stott tangthu& nasepna. Agelh - jeffrey Pau Do Lian\nPasian zat, John Stott tangthu& nasepna. Agelh - jeffrey Pau Do Lian\nPasian zat, John Stott tangthu& nasepna\nAgelh - jeffrey Pau Do Lian\nKum zalum sawmnihkhit Pasian zatmi tampite lakah Billy Graham, Rick Warren etc…kitheideuh mahleh amin akizakhol lo John Robert Walmsely Stott April 27, 1921 in Harley Street London ah suak in July 27, 2011 in leitung ah anasep lianpi nusia in Pakiang hongzuatsan hi. Emily Holland leh Arnold Stott sungpan tapakhat bek ahihman in academic [lai pilna] lam ah bangzah sinzo dinghiam cihtheih nuamlua in, “National Institute of Industrial Psychology” ah evaluation [sittel] sak hi. Tua result ah, foreign diplomacy [Gamdang taang’mi] dingleh Hospital administration [Zato Admin] semdingin hoihpen dinghi acih hangun John Stott in alehlam teelin Christ ambassador suakin, Zato ah asepsangin amangthang kha tampi damsak in Pasian kiangtut pih hi. Pasian sapna John Stott in angahlaitak in Germany in Britain gal aneih laitak uh hi a, “All Souls Church, Langham Place Germante bomb inkha ahihmanin nasiatakin tua Biakinn siacip hi. John Stott khangual, khangno tekhempeuh Galkap dingin register laitak ahihman in apa, Arnold Stott in atapa ading angimna academic ahihloh hangin Galkap alutsangin Pasian nasepding deihsak zawleuleu ta hi. Galkap lutloh theih nadingin ordination [siampi] ngahleh hithei ahihmanin John Stott ordination lutna dingin apaten’ Cambridge University ah hongpuak ta uh hi.\nPasian thu ah lam ahilh Eric Nash tawh John Stott sauveipi kithuah uh a, Stott, Trinity College, Cambridge University ah BA zo-in ordination hongngah akipan in “All Souls Church Langham Place” ah December 21, 1945 panin 1975 citaktak in Pasian na hongsem hi. Anuntak sungin Pasian thugen (Preaching) Pasian thuhilh, (teaching) Pasian thugelh, (writing) Makaihzia (leadership) leh leitung gammial nasep (global missions) ah kum 90 aphatdong sembek thamlo in gamkhangto nailo [majority world/developing world] pan in Ph.D. tawh Pasian thusinte 400 val pantah zota hi. Time magazine in 2005 kum leitungah midangte apanpihzo 100 lakah John Stott teelbek thamlo in “Touchstone of authentic biblical scholarship” Laisiangtho tawhkhauh takin pilna apiazo mi’ khatin ciapteh na ngah hi. Hihbang mite pahtawi na amuhciangin nuisausau sa-in, “keisang in asiamzaw midang tulza tampi omhi” ci in kiniamkhiat takin dawngkik hi.\nJohn Stott deihpi pen ahihleh, “Pawlpi khantoh” nadingin number [quantity] bekhi lo-in Pasian kammal sungah thuuktak in zungkhakding cih ahihman in Pastor Scholar, Scholar Pastor ahihman in John Stott Ministries kipankhia a tun’ Langham Partnership International inkilaih hi. All Souls Church Langham Place, Britain panin Pasian thuthuuk thei/sem khia ahihman in Langham Partnership International tawh Leitungbup ah Ph.D. azosa mi 400 valin Africa, Asian, leh Latin America te ah professor leh missionary sem hi. Hih Langham vision bulpi in (1) God wants His church to grow up in maturity (not in numbers) (2) The church grows through God’s word; (3) The Word of God comes to people primarily through preaching. 1) Pasian in apawlpi akhangcing ding in deih hi; 2) tua pawlpi in Pasian kammal tawh khang to hi; 3) Pasian Kammal leitung mite ading hi a tua in thugen/hilh napan kithei thei hi. Hih Langham partnership international in nasep namthum nei a tuate in 1) literatures- Laisiangtho library ading, 2) Langham biblical preaching; 3) Langham scholar program Ph.D. ading in nasem in ei Zomite lak ahzong Langham scholar Dr. Simon Pau Khan En, Ph.D. Birmingham University [UK] leh, hihlaigelhpa, Pau Do Lian (Ph.D. Asbury Theological Seminary USA) tenzong hamphatna hongngahkha uh hi. Langham Scholar program pen kumsim in Ph.D. sinnuam a qualified mi 100 valin siau[apply] den a tuate lakpan in mi 8ta bek kitel in full scholarship Langham partnership in piaksak hi.\nAma’ min, John Stott akitheih kholloh hangin a vision te tangtungin Leitungbup Evangelical/ecumenical sungah alawhcing penin kiciamteh hi. Leitungbup Theological Seminary scholarship lakpan in alianpen hongsuak hi. Hih John Stott [Langham Partnership International] akipatkhiatna dingin John Stott in a sermon te laibu ingelh in tuapan angah sumte tawh hongkipankhia ahihman in mi hingte muhna ah acihtaklo ahih hangin ama hongsihsat, 2011 ciangin Langham Scholar ten laibu tampi tak gelhin translation bawlin agah tampitak a mit mahmah tawh mu in lungkim tak in anasep Christopher J.H. Wright director seplaitak in nusiat hi. Pilna leh Pasian thu akizopciangin lawhcing bektham lo in azung kip mahmah ahih na teci honglak hi.\ndate: Mon, May 16, 2016 at 6:41 PM\nsubject: [ ZOMI NAM ] John Stott (Langham Partnership International)\nMimal Taangthu Pasian Thu\nItem Reviewed: Pasian zat, John Stott tangthu& nasepna. Agelh - jeffrey Pau Do Lian Description: Rating: 5 Reviewed By: Cinpu Zomi


url: =Kipat kikna Han (The birth tomb) :: ZOMI DAILY\nposted on 4 July 2018 at 10:13 am Lomkholna: Biakna, Dimlunzam, News\nMual nih bang kimkot a om gun pang khat ah ka siapa tawh ka pai pai uh leh kawm lak a a ki sel khin khian abang zangkuam mun khat ka tung uh hi. Siapa in, mual tung khat kawk in, hia dawn a na mu na? Ong ci hi. “Bang a hia sia.”\n“ Leisek tawh ki bawl han ahi ve.” Misi khat kivui ngei cih na ai ve maw?” “ Hi ei,” a cih khit teh, “ Tua bang dan han khuk khat ai ve. “ I va khua dak phei dia leh?”\n“Ut dah hang ei, sihna mun hi. A hizongin bel alamdang mahmah khat om.”\n“Bangci bang in lamdang liang a hia?”\n“ Leitung ah han sangin lametna abei zaw, alungkiat huai zaw, adah huai zaw, amanthan huai zaw, aphalloh huai zaw mun koi teng hi ding in na um a?” Hi ta leh, na khempeuh i ki patna pen han pan hi zaw gige.”\n“Bang teng ki pan ahia?”\n“Tat khiatna ong ki pan khia. Upna, lungdamna thu, Messiah i kammal te,,gupna thute khempeuh hanpan ong kipan khia ai ve.” Ngaihsun le cin, ki leh bulh lua na sa hia?”\n“Ngaihsun kha ngei het lo mah kai ve.”\n“Han a cih bang a hia?”\n“Han i cih pen lam etna a tawpna mun, i sun mang teng a bei na mun,nuntakna a beina mun,han i cih pen na khempeuh i tawpna hi lo hia. Ahih hang, Pasian a dingin han pen na khempeuh i kipatna mun hi leuleu.”\n“Pasian gam i azia pen tua bang a, aki lehbulh hi. Pasian a dingin, khualzin na pen nuntakna pan sihna ah hi zaw lo in, sihna pan nuntakna ah hi zaw ahih man in, nuntakna na deih leh han ah ong pai phot le cin.”\n“Nuntakna neih na ding misi te lak ahi han ah pai masa ding e.”\n“A tawpna mun mah ong zuan teng bek mun thak a ki pan ding hi ven. Messiah sungah, atawpna dong na tun a leh, aki patna hi pan ding hi teh. Lam etna neih lohna ah na tun leh lam etna man ah tung ding hi teh. Dahna kahna ah na tun khak leh nopna man na ngah na ding hi a, sihna na tuah leh nuntakna pianthakna ah na lut ding hi.\nPasian sungah, han mun pen nutakna thak i lut na ding mun hi.\nThe mission: Nang nuntakna ah bang teng han ah na vui nuai hiam? Messiah han ah ong pai pih dih in. Tua mun ah ngak in. Atawpna i tun tak ciang bek in, i ki pat na ding i mu ta ding hi.\nMatt: 28:1-6; ! Cor 15:55-56; ! Pet 1:23 Yom Rishon: The beginning of Days | Days 65 | Dim Lun Zam\nPrevious: Najib thusitna thuakding in Kuala Lumpur Court ah tungkhinta\nNext: Pa Kam Za Thang (Laaitui, Gualnam, kum 65) in hongnusia


url: =A. Hakha- Khuaibel- Manthaw kizopna lampi. Chin State Mangputal Pu Hung Ngai in Hakha pan Khuai bel- Manthaw lampi khuata khan tohna sum tha tawh akisem te 23 July nitak daak 2 kim pawl in ahoih hiam cih va en hi. Lam bawlzia, Hawklam pi bawlzia, lui leh Guam omna leidawh bawl zia va endik sittel hi. Hih Lampi kizo siang leh Hakha ah nuamtak kipai thei ding cih khuami te lamet en uh hi. Vompi sahawm nasep mah hi in Hakha khuakim bel kipuah mahmah phot hi. Sumbangzah kizeek khia cih gendikna omlo ahih man in mipi thei nuam veve hi. * Khuamin kigelh khial thei den hi.*\nB. India- Myanmar sum bawlzia kizopna Yangon Sedona ah kibawl. Indian Chanter of Commerce (ICC) leh UMFCCI kikhop sumbawlna tawh kipawl Indian Investrade 2014 pen Yangon Sedona Hotel ah bawl uh hi. India Company 55 pan in bawlkhiat vante maimuakna pulak na nei uh hi. India pan in Shiv Siddhann TN kaul ( Vice president ICC in thupulakna tuamtuam aneih ban ah Ms Madhumta Saikia ( Beauty Therapiet ) Signature Training Center pan inzong kizep kipuahna leh cidamna tawh kizui van te maimuakna nei hi. UMFCCI pan in U Win Aung in India -Myanmar Trade Balance zawh ding myanman kisap hihang cihi. India tawh kizopna pen lampi mun 3 om a, Tedim; Champhai, Tamu- Mari leh Ledo lampi ahihi. Kumsim in hih lampi thumpan in mipi tampi nuntakna pia zo mahmah ta cihi.\nC. Rakhine gamsung ah Chin ca sin kiphal napi’n Laibu omlo. Rakhine state sung ah Chin chapyi sin theihna kipia ahihhang in Chin chapyi sin ding laibu bang mah tudong omlo cihi. Chin ca pyi sinding tawh kipawl in Asho Chin capyi, Lautu Chin capyi, Zoutung Chin capyi cih dan hinianua hi cih U KoKo in cihi. Course pawlkhat aom te copy uh a Sangnaupang 30 te Sya khat ta in hilh uh hi. Achin capyi cih ding avek in kibanglosiat capyi ahih man in Sya ,Syama te buai tuam bilbel uh cihi.\nD. Nih tuak thukimna mipi theihsak huai Myanmar gamsung tualgal daihna ding thuvaihawm NCCT leh Kawl kumpi lampan UPWC te in asep sa uh leh asep lai ding te lungkimna min akuih hunciang in gamsung mipi te gam leh nam vai party tuamtuam te in zong theihpih huai ding hi cihi. Final atun hunteh lang nihtuak holiim lungtuakna Parliament sung lut tolai ding in kigen hi.


url: =Tiger Plastic Tuba review - TubeNet\nPost by circusboy » Mon Jan 26, 2015 3:20 pm\nJoined: Thu Mar 11, 2010 12:54 pm\nPost by Paul Maybery » Mon Jan 26, 2015 4:45 pm\nJoined: Thu Jan 15, 2015 6:28 pm\nPost by Tubahokk » Mon Jan 26, 2015 4:56 pm\nPost by bort » Mon Jan 26, 2015 5:14 pm\nPost by MartyNeilan » Mon Jan 26, 2015 5:50 pm\nPost by imperialbari » Mon Jan 26, 2015 9:33 pm\nPost by imperialbari » Mon Jan 26, 2015 9:40 pm\nPost by finnbogi » Tue Jan 27, 2015 3:05 am\nPost by Jose the tuba player » Tue Jan 27, 2015 4:14 am\nI have a video of scott sutherland memberlist.php?mode=viewprofile&u=20 playing the tiger tuba at namm but it is really bad quality.\nPost by MartyNeilan » Tue Jan 27, 2015 7:01 am\nJose the tuba player wrote: I have a video of scott sutherland memberlist.php?mode=viewprofile&u=20 playing the tiger tuba at namm but it is really bad quality.\nPost by bort » Tue Jan 27, 2015 8:04 am\nPost by Three Valves » Tue Jan 27, 2015 8:41 am\nPost by hup_d_dup » Tue Jan 27, 2015 9:47 am\nPost by WC8KCY » Tue Jan 27, 2015 10:06 am\nPost by MartyNeilan » Tue Jan 27, 2015 11:57 am\nPost by Jose the tuba player » Tue Jan 27, 2015 12:06 pm\nPost by Donn » Tue Jan 27, 2015 12:59 pm\nPost by toobagrowl » Wed Jan 28, 2015 10:07 am\nPost by Alex C » Wed Jan 28, 2015 10:40 am\nJoined: Fri Mar 19, 2004 9:05 am\nPost by dmmorris » Wed Jan 28, 2015 10:43 am


url: =Endik laikung pan – Agape Digest No.3 – Zomi Agape Church Inc\nEndik laikung pan – Agape Digest No.3\nZomi Agape Church Inc > Zomi Agape Church Blog > Agape Digest > AD03 > Endik laikung pan – Agape Digest No.3\nFebruary 21, 2022 by Super Admin AD03, Agape Digest, Endik pawl\nFebruary kha sungin ei adingin ni thupi thum om hi. Khat pen Zomi Nam Ni hi-a a dang khat pen Valentine’s Day hi-in a tawpna pen Presidential Day hi. Zomi Nam Ni pen 1948 February 20 ni, Zomi bup Falam khua ah mi 5000 va kikaikhawm-in a suakta mihing hihna (Freedom & Human rights) tawh kizui-in amau deih Dimukrisi ki-ukna telin, siahtung siahphei a kai ukpi ngeina tawh ki-ukna phiatsiang dingin kipumkhat-in i khensat Ni ahi hi. Eite ading mangngilh theih ding Ni hilo hi. Hi bang nite cikciang a om kik diam cih gen theih om nawn lo hi.\nA nihna Valentine’s Day hi. Pope in siadaw Valentine pen misiangtho a AD kum zalom 5 lai-in ciaptehin Feb 14 pen biakna pawi khatin kipsak hi. Hi mah leh, 1969 kum ciangin hih misiangtho Vanlentine pen a kua lian hiam cih kithei cian lo ahih manin biakna kalendar pan phiat khia kik uh hi. Ahi zongin leitung mun tuamtuam ah ki-it kingaihni-in kibawl kiciapteh lai hi. Eimite sungah khangno lamte bek in kithei kizang hi. Lawm kingaite’ Ni danin kituat hi. Malaysia ka om lai khatin ka sim khak news sungah Valentine Ni-in “No Panties” campaign kibawlin tua kum valentine ni-in lawm kingai numeite in a lawmpate uh a itna a lahna-in bombi sungten teng lo ding, cih ahi hi. A kisawk dan a lem a manlang ding a ci uh hizen hi. Itna pai khial cih ding hi.\nA tawpna pen tukha 21 hi-in Goerge Washington’ Suahni hi. I tenna igam makai masa penpa hi. A nunglam ciangin President khempeuh pahtawina ci leuleu uh hi. Gam hong makaih President khempeuh pahtawini cih ding hi. Etteh huai mipil makai vive ahih manin a tangthu uh kan a pilna lak ding ahi hi.\nA tunga nite pen abeisa huna mi thupite pahtawina vive hi. A pahtawi bek hilo-in phawkin amau tangthu kanin etteh thei ding cih deihna a ni thupi-in a kiciamteh ahi hi. Gualnopna ding ciang bek hilo-in tua tangthute pan pilna la-a mailam kalsuanzia ding theithei ding deihna ahi hi. Gam itna ding, khat le khat ki-itna ding, le hanciam nopna ding cih ngimna tawh phawkna kibawl “Ni” te ahi hi. George Santayana in “A beisa thu a ciamteh lote in a khialhngei mah khial ding hi” (Those who do not remember the past are condemned to repeat it.), ci hi. Leing tung thu hita leh, Upna thu ah hitaleh, tua dan mah hi. Minam vai ah, kha thu ah a beisa ikhialhnate i mangngilh khak leh, tuate mah i sem kik kha thei ding hi. Tua manin thangthu pen kan huai theih huai ciapteh huai hi.\nAD03, Agape Digest, Agape Digest 003


url: =Adventist YouthCamp Kigualzo ~ MUC\nAdventist YouthCamp Kigualzo\nAdmin 9:38:00 PM Articles, ZOMI SDA NEWS\nAdventist Youth Camp khangnote makaih siamna tawh kibawl pen kizo taktak a hihcamp sungah khanlawhna lianpi tak piang ahihman in nakpi tak in ong makaih Pasian tungah Lungdam ih ko hi.\nTua ban ah hibang apian nadingin amakaipi Sia Kap Do a kipan Siate khempeuh tungah ahizong, MUC makai khempeuh tungah leh atawpna ah Sum leh paai tampi tak bei a tuate ongpia leh a support gamdang aom Pasian ait Pasian tate tungah zong lungdamna ih ko hi. Supna, gimna leh tawlna khempeuh Pasian in thuhkikna hizaw ta hen.\nTua bangin pawipi sungah thangah leh nopsa in kimel theihna lianpi aom banah Tuiphumna mi 12 te in ong nei uh a kilungdam phadiak hi. Einuam sangin ih biak Pasian nakpi tak in nuamzaw ding hi. Pasian in Siate, Khangnote ong zatsak semsem ta hen.\nPawi sunga Limtuamtuamte abanban in na etnop leh anuai a link na meksak inla na thangahna leh suggestion piaknopna aom a leh lunghianglo in anuai a comment acihna na meksak inla na lungsim sunga om bangbang gelh suk thei hiteh cih ong theisak leh ong thuum ungh. Lungdam!\nLink anuai ah


url: =Sabbath School Lesson 7 ~ MUC\nAdmin 11:09:00 AM Articles, Sabbath School Lesson\nLESSON 7. AUG. 8 – 14\nJESUH: NASEP MAKAIPA\nTU KAAL SUNG SIM DING: 2Tim. 1: 8, 9; Isa. 42: 1- 9; Dan. 9: 24 – 27; Lk. 2: 8 – 14; Matt. 10: 5, 6; Sawl. 1: 1- 14.\nKAMNGAH: Tua ciangin Jesuh in amaute kiangah “Note in nopna ngah ta un. Pa in kei a hong sawl bangin note zong ka hong sawl hi,” ci-in a vaikhak leuleu hi. Jn. 20: 21.\nPa, Tapa le Kha Siangtho’ nasep in hotkhiat nasep ahi hi. Mihing a hong kitat nadingin Thum Gawm Pasian in nasem khawm uh hi. Mawhna kipat a kipan tua hotkhiat kipan hi-in hun bei dong kizom to suak ding ahi hi. Hih leitung in Pasian’deihna\ntawh a kidim dongin Pa, Tapa le Kha Siangtho in nasem hi. Khrih in tua hotkhiat nasep a hong sem dingin mihingin leitungah hong nungta hi. A piang na khempeuh tua hotkhiatna sungah kihel hi. Mihing’ manneihna, mihing hihna a manphatzia, mihing’ kitangsap penpen a kicingsak dingin Pasian in hotkhiat nasep hong sem hi.\nKhrih in mihingin a hong pianna thu eite’ tungah hong kipulaak khin hi. Khrih in tua nasepzia ding zong hong hilh hi. Pasian in mawhna pan a hong tat nadingin a sep khempeuh Lai Siangtho in hong hilh hi.\nTHUCIAM LUI SUNGA JESUH\nTua ahih manin i Topa’ thu gen nading thu-ah ahi a, Ama thu hangin thong a kia keima thu-ah ahi zongin maizum kei in. Pasian in nangma tungah thahatna hong pia ahih mah bangin Lungdamna Thu hangin thuakna-ah zong a thuaknuam hi zaw in. Eite’ sepzawhna hang hi lo-in ama ngimnasa bang leh a dikna hangin Pasian in eite hong honkhia-in ama mi dingin a hong sam hi. Pasian in leitung a pianma pekin Khrih Jesuh tungtawnin tua dikna a hong pia hi (2Tim. 1: 8, 9). Gamtatna tawh dikna, hotna ngah ding lametna in a mawknapi hi. Hotkhiat kipatna cihte hong hilh hi.\nIsa. 61:1; 7: 14; 9: 6; 42: 1-9; Dan. 9: 24 – 27 sim inla, bangci-in Khrih pulaak uh hiam? Khrih Messiah ahihna bang gen hiam?\nKamsang Isaiah in hih bangin gen hi: “Hih lai-ah ka letkip, ka lungkimna, ka telsa ka nasempa om hi. Ama tungah ka Kha ka koih ding a, amah in minamte’ tungah thutang a puak ding hi. Keimah Topa in thumaanna tawh nang kong sam khin hi; na khut ka lenkip ding hi. Nang hong kemin mite’ aa dingin thukhun, Gentile-te’ aa dingin khuavak kong suaksak ding hi.Mittawte mite honsak ding, thong sung pan le thong hawmpi sunga khuamial laka tute a khakkhia ding na hi hi (Isa. 42: 1, 6, 7).\nNa khempeuh Piangsak Pa in mihingin hong piang a, hong si hi. Hih thu hangin lamet nei hi lo na hiam?\nMI KHEMPEUHTE’ DEIH\nJesuh Khrih in na khempeuh le mi khempeuhte’ Topa hi; ukna khempeuh nei pa hi. Thuciam Lui mite’lametna bangin tangtung banah, mi nam khempeuh hon dingin hong pai kik ding hi. Khrih, mihingin hong piang a, mihingin nungta-in, hong si-in, sihna pan a thawhkikna thu in Jew le Gentile kideidanna beimangsak hi. Tawlkhat hun sung Jerusalem khuapi panin tua hotkhiatna thu kitangko hi. Ahi zongin Herod’ biakinnpi panin Khrih hong hotkhiatna kitangko nawn lo ding a, a kikhel Jew mi, Pasian’ tenna biakinn i pumpi in tua lungdamna tangkona mun hong suak hi. Tua hi-in Khristian Jew mite in a cian lai Israel mite ahi uh hi.\nA hong suah a kipan a naupanlai le tuikiphumin zong Khrih in leitung’ Honpa ahihna kipulaak hi. Khrih in leitung mi khempeuh aa ding Honpa ahihna koi bangin kimu thei hiam?\nLk. 2: 8 – 14__________________________________________\nLk. 2: 25 – 33 _________________________________________\nLk. 3: 3- 6 ____________________________________________\nJn. 1: 29 _____________________________________________\nKhrih in leitung mi khempeuh hon dingin hong pai hi, cih kitel mahmah hi. Hih thu in i nasep ding mavuan tawh kisai-in bang hong hilh hiam?\nGupna thu a thei nailo mite in a theih nading vei-na kisam hi. Hotkhiat nasep nopna lungsim neih tawntung ding kisam hi.Nasem dingin lawpna kisam hi. Pawlpi mimal khat ciat in hih nasepah kihelin, mimal hih theih bangbang tawh mapan ding kisam hi. Sep ding tampi kinusia khin hi. Pasian in Ama nasem dingin nang le kei hong sam hi. Nasem ding mi kisam hi. Sep ding nate in nang hong ngak hi. Ellen G. White, 6T., 29.\nJEW MITE’ TUNGAH NASEP\n“Israel mite’ tung bekah nasem dingin kei hong kisawl hi (Matt. 15: 24). Khrih in nasep a kipata kipan a sih dong, Galeli gam Jew mite lakah hun tamzat pen hi. Israel mite’ tungah kipulaak masa hi. Gentile mite tungah zong Lungdamna thu kipuak hi. Jesuh in tatkhiatna thu tangko ding Jew mite kiteel ahihna thu amaute phawksak hi. Jew mite in leitung mite aa ding teci hi dingin Pasian’ sehkholh ahi hi.\nMatt. 10: 5, 6 sim in. Bang hangin Khri in a nasep pulaak hi ding hiam? Hih thu, leitung mi khempeuh aa ding Honpa ahihna tawh kizui-in koi bangin na thei hiam?Matt. 28: 19 enkak in.\nKhrih’ nunzia, a nasepte ngaihsun lehang a ngaihsutna, a ngimna, a mungtup cihte kitel mahmah hi. Tuate tangtungsak dingin mainawt hi. Khrih in hih leitungah a hong nuntak lai-in mi khempeuh aa dingin Jew mite’ ngeina bangin hong nungta hi. A sihna le sihna pan a thawhkikna tawh leitung mawhna puakhia hi (Jn. 1: 29).\nHih thu in i nasep ding hong hilh hi. Nasep kipatma-in mun muanhuai, nasepna phualpi kisam hi. Lungdamna thu in tua mun panin mun dangte kizel ding hi.\nNa khuatual pawlpi en in. Hotkhiat nasepna phualpi ahi hiam? Pawl sung kitangsapnate hangin pawl pua nasep ding a sem lo pawlpi a hi hiam? Mimal hamphatna, metna bek mungtupi nei-in hotkhiat nasep sem lo-in na om hiam?\nGENTILE MITE’ TUNGAH THUPUAK\nKhrih in Jew mite lakah nasemin, amau ngeina bangin a khankhiat hangin mi khempeuh a dingin nasem hi zaw hi. Israel mite siksanin Lungdamna thu mun khempeuhah kipuak ding hi. Pasian in Gentile mite in zong hotkhiatna ngah dingin a geelsa hi hi. Khrih in zong tua mah hilh hi.\nKoi bangin a nuai-a thute in mi namdangte’ tungah Khrih in a thuhilh na mu thei hiam?\nMatt. 5: 13, 14_________________________________________\nMk. 14: 9 Lk. 14: 10 – 24 ________________________________\nMatt. 13: 36 – 43 _______________________________________\nKhrih in Jew mite’ lakah thuhilh ahih hangin a thuhilhte in mi khempeuh aa ding thuhilh hi. Tui a kiphum a kipan John in hih bangin pulaak hi: A zingsang ciangin ama lam manawh a Jesuh hong pai John in a muh ciangin, “En un, leitung mawhna a puakhia Pasian’ Tuuno! ci-in pulaak hi (Jn. 1: 29). “Leitung” cih kammal (kosmos) Gospel sungah 100 val bang kimu thei hi. Tua kammalte in Jesuh in leitung Honpa hi, cih pulaak hi.\nKhrih in hotkhiatna tawh kisai a thugenteh lak pan (Lk. 14: 16\n– 24) mi khempeuh in sapna ngah uh hi. Pawl khatte in paulap tuamtuam nei-in pai lo uh hi. Paulap neih huai lo hi. Hih thugentehna in bang thu hong hilh hiam?\nKhrih in sihna pan a thawh khit ni 40 ciangin vankah hi. Khrih in hih ni 40 sungtengin a nungzuite’ nasep zia ding le pawlpi a makaihzia ding hilh hi. Khrih’ vankahna thu Matthew in kician takin pulaak hi. Sihna pan a thokik Khrih in hotkhiat thu tangko ding kisapzia amaute theisak hi. Tua bangin Jerusalem ah nih vei, Galilee ah nih vei pulaak hi (Sawl. 1: 1 – 14).\nGospel sungah Khrih in a nungzui khempeuh tungah hong piak thu, i sep ding mavuan nam 6 bang kimu thei hi. Galilee gam mualtungah (Matt. 28: 18 – 20); annekna mun khatah (Mark 16: 15 – 20); Emmaus paina lampi ah (Lk. 24: 13\n– 31); innkhan tung nungah (Jn. 20: 19 – 31); tuili gei khatah (Jn. 21: 4 – 25); van a kah madeuhin (Sawl. 1: 1- 11). Hih thute in bang pulaak ciat uh hiam?\nNungzuite in Khrih’ sawlna bang mangin, Kha Siangtho kimakaih sak uh ahih manin amaute’ gen thu in mun khempeuh zel hi. Paul in Mediterranean gamah, Phillip in Samaria gamah, Nungzui Matthew in Ethiopia gamah, Thomas in India gam dongah nasem uh hi.\nMi tawmno khat tawh kipankhia-in, langpanna tuamtuam a thuak uh hangin, Pasian’ ompihna tawh mun khempeuah Lungdamna Thu kizel hi. Kicinglo uh ahih hangun, Honpa’ sapna za uh ahih manun, sawltakte le nungzuite in hotkhiatna thu tangko veve uh hi. Nungzuite in Khrih tung pan a sin thute, Khrih kiang pan a ngah thute, midangte kiangah hawpsawn ding hamsa sa lo uh hi. Khstian thu-um mi in tua bangin nasem ding hi lo hiam?\nKhrih in bang hong pia hiam? Bangci-in hotkhiat nasep tawh kisai sepzia ding hong hilh hiam?\nSIMBEH DING: Leitung mun khempeuhah hih lungdamna thu kipuak masa phot ding a, tua khit ciangin beina hi ding hi (Mat. 24: 14). Mihing Tapa hong pai hun ding kuamah in thei khol lo hi. Pa bekin thei hi (Matt. 24: 36). Ama hong pai hun ding a ni, a nai, eite theih ding hi lo hi,ci-in Khrih in pulaak hi (Sawl. 1:7)\nNidangin lungdamna thu kigen nai lohna munte ah lungdamna thu kigen khin a, tu-in zong a kitangko laitak hi. Khrih hong pai ding lamenin ngaka a om eite in hunsehna zatloh ding thupi mahmah hi. Pasian in a hong hilh loh thu, Khrih hong pai kik ding a ni, a nai, upmawh thu tawh sehkholh pen khialhna hi. Khrih in a nungzuite’ kiangah ‘ngakin, vil tawntung un,” ci-in vaikhak hi. Khualzin mite’ Makaipipa’ hong hilh bangin ama hong pai ding hun naita ahih manin “ lamen, ngak, vilin, thungenin, nasem dingin hong vaikhak hi. Ellen G. White, The Advent Review and Herald, March 22, 1892.\n1. Bang hangin mi kim khatin Khrih hong pai ding a ni, a hun seh hi ding hiam? Sum zonnate ah (fund zonna) maikum July 20 ni ciangin Khrih hong pai ding hi, ci-in gen le-uh, Khrih hong pai ding hita, neih le lamhte in bang khiatna nei hiam, tua hi-in, na sumte pia khia in, cih bangin nasem mi honkhat om hi. Bang hangin tua bangin hunsehkholh lauhuai hiam?\n2. Mimalin tawmno khat ahih hangun, hamsatna kawmkalah thu-um mi masate’ nasepzia ngaihsun in. Tu hunin bang hamsatna om hiam? Thu-um mi masate’ lawhcinna in bang hong hilh hiam?


url: =Peter Niina 1 (2 Peter 1)\nLaithak A niina (The Second Letter from Peter)\nPeter Laithak a niina sia Tapidaw a suakciil mihonte ii sim tu in a ki at ahi hi. A thu bulphu in thuhilna maan ngawl a zangh pawlkhatte le tabang hil khialna pan, a piang paktatnate do kik natu ahi hi. Hi buaina nate a bo thei natu sia Jesu mama mu in ama thuson a zate sonna hangin a kinga heaknate ahi hi. Pathian le Topa Jesu Christ a maan takin heak natu le lai atpa thinbot thu khat in Jesu hong pai kik nawn ngawl tu hi, ci in hilna huvau ahi hi. Pathian in, “mihing khat beak zongh a siat tu dei ngawl in, mihing theampo a mawna pan, a kisiik kik tu dei ahikom Christ hong pai kik hak tu hi,” ci in son hi.\nTapidawte a kisapna 1:3-21\nSya maan ngawlte 2:1-22\nChrist a khakbel hong pai natu 3:1-18\nPeter Niina 1\n1Jesu Christ sawltakpa le silapa Simon Peter in—\nPathian le Ngumpa Jesu Christ thumaan thutang tungtawn a, kote upna za in a manpha upna, a neite tungah lai kong thaak hi:\n2Pathian le Jesu, ih Topa na heakna uh tungtawn in, thuthiamna le thin nopna kicing no aa, hi tahen.\n3Pathian ii a thiangtho vaangletna in, ama minthanna le phatna nga tu a, hong sam pa ih heakna tungtawn in, Pathian thu sungah nop sakna a maan nuntakna ih neina tu in, a kitaangsam theampo ei tungah hong pia hi. 4Hi bangin hong kamciam sa ahi a lian mama le a manpha letsongte sia, leitung ah hong lalcip sak thei tu chi le sa deina pan suatakna na nga natu le ama pianziate na siim thei natu in hong pia hi. 5Hi thu hang mama in, na hi thei tawpin phatna sia upna tungah belap vun; na phatna tungah heakna belap vun; 6na heakna tungah pumpi ki ukzawkna belap vun; pumpi ki ukzawkna tungah thuak zawkna belap vun; na thuak zawkna tungah Pathian bang hina belap vun; 7Pathian bang hina tungah, u le nau ki itna belap vun, tua u le nau ki itna tungah a theampo it theina belap vun. 8Hi kicinnate sia, na kitaangsapte uh hi a, taciangin tuate a kicingin, na nei uh le, tuate in no sia ih Topa Jesu Christ heakna sungah a ding zo tan, a kizenpa hong suak sak tu hi. 9Ahihang hi kicinnate a nei ngawlte sia, a khua muna toi ahikom mu thei ngawlin, a mawna luite pan, kithiansua zo ahi hunlam mangil zo uh hi.\n10Tua ahikom ka suapuite awng, Pathian hong sapna le, hong tealna sia a kip, na neisa a sua natu in, a nasia zaw kan in, hanciam in, tabangin na hi le na upna na nusia kik ngei batu uh hi. 11Hi bangin ih Topa le Ngumpa Jesu Christ ii tawntung Kumpi ngam sungah tum thei natu thu a cingin hong kipia tu hi.\n12Hi thute sia na heak sa uh hi a, na saan sa thumaan sungah, kho takin a om sa na hita uh zong, kong phawk sak kikik nuam hi. 13Hi thute na tepteena, kong satsua sak kikik tu sia, ka nuntak lai teng kei atu in, a maan nasep hi ci in ka ngaisun hi. 14Ih Topa Jesu Christ ii a thiangtho tak a hong son sa bangin, hi a thi thei nuntakna sia suut pal tu cisia ka kihe hi. 15Tua ahikom, ka thi zawkciang, hi thute a tawntung in nateptee thei natu, lampi kong hon sak natu, ka hi thei tawpin ka vawt tu hi.\nChrist Minthanna Mit taw A mute\n16Ih Topa Jesu Christ vaangletna taw hong pai natu thu kong heak sak ciangin vawt tawm thute ka sisan bua hi. Ama vaangletna sia ka mit uh taw ka mu sa uh ahi hi. 17A vaanglianbel Pa in, “Hisia ka it ka Tapa hi a, dik ka sak pa ahi hi,” ci a, Pa Pathian in upatna le minthanna a piak laitak tua munah ka om uh hi. *1:17-18 Mt 17:1-5; Mk 9:2-7; Lk 9:28-35. 18Hi aw vantung panin hong pai lai in, kote mama mual thiangtho tungah ama taw ka om khawm uh a, tua aw ka za uh hi.\n19Tua ahikom kamsangte son thute tungtaang ah thin muanna ka nei seseam uh hi. Tua thute na thupi ngaisut tu pha hi, banghangziam cile, tua Ni khua hong vak a, nikonghong na thin sungah hong taan mateng in, khuazingna munah meivak taang bang hi tu hi. 20Tua ahikom, thildang vaallai a, Laithiangtho sung a om kamsaanna thu khat papo sia kuama in ama thu in, a khiakna son thei ngawl a hina thu, ciamtee tavun. 21Banghangziam cile kamsaanna thute sia mihing deina taw hong pai hi ngawl a, ahihang Pathian kung pan hong pai thute a son ciangin, amate sia Thaa Thiangtho in uk hi.


url: =MY STORY- The Rebel: Laisimna leh nekzonna\nLaisimna leh nekzonna\nTangnuam khosung weekly news, "TAZENSAM" adia ka gelh ahi. Pawl X, XI leh XII exam te khualna a ka gelh ahi:\nI hinna ding in nek leh tak poimoh a, nek leh tak i zonna ding in pilna mah kisam hi. Pil i neihna ding in laisim kul a, Laibu ah pilna ki gelh leh ki ciamteh ahihman in sim le hang ki pilloh thei hi.\nLaisim pen thadah bawl thei hihang. Azatna ding i theihloh man hi in mu ing. Ka hinna ding, ka nekmuhna ding leh ka pilna ding ahi ci in theile hang phatuam ding hi. Laisim ding ciang in nang leh na maban a dia phatuam lo thudang ki hihbuaisak leh va ban hih sese ken. Na hun zatdan encian in. Ihmut suak zong ci seselo in pang ni. Pawlkhat te’n Ihmut i khamloh ding lau hi le hang kilawm hi. A kulkal leh tha-it mahmah te'n a ihmut khak ding lau zawsop uhi. Ihmut khamloh man in a si om nai kei cih thei ni. Citak peuhle cin na innkuanpih leh midang te'n ka hong theisiam lel ding uhi.\nI laisim pen theih-utna leh siam-utna toh sim cencen ding ahi. Na hinkhua a dia na kisakkholhna haksa sa na hihleh, kiging in na maban ah hinkhua haksazaw in hong ngak ahi. Na maban a dia training/kisakhol na hi cih mangngilh ken. Lai siam theilo hiveng aw, cih ngaihdan neih ding ahi het kei. Hahpan inla na theih ma tan sim ek phot in. Sim ding leh theih ding teng na theih ma ihmu theilo ding in kikoih in. Thei nailo pi in lupsan le cin zong na ihmut a lim hetkei ding hi. Tua sang in theih som teitei ding, theih khit ciang in tomcik ihmu le teh lungnuam tak in ihmu na hih man in ihmut na kham lel ding hi.\nNa maban hinkhua na hih sang/niam thei hi. Nang tung kia ah kinga liuliau ahi cih thei in. Genthei leh haksa tak a khosa ding na hiam? Midangte neihsa eng lel dia kiphal na hiam? Amaute sang in lianzaw, thupizaw leh hauzaw thei na hih lam mangngilh ken. Lunggeel inla na utdan tak, a nuam theipen a khosa ding in kisa inla; na deihpen teel in. A kikheel ma in. Nna in hun nei ciat hi. Tua hileh na maban a ding in na pan dingdan na ciang mai ding. Kisa in, ki sin inla pang fanfan ngal in. Na niam kiak deuhdeuh ma in. I sep ding masa pen laisim leh thu manh ahi. Thu manh pen midang I nu le pa, ei sang a upa zaw ten ei theih/muh sang a taanzau zaw in na thei/mu ahih man un leh amau pilna I zat theih na ding in a thu uh manh ding ahi.\nA thei ding leh siam ding in khawllo in ki sin sin mah kul ahi cih mangngilh ken. Music siampen zong niteng in ki practise gige ahi cih thei in. Tua mah bang in nang zong na pilna ding leh na nekmuhna ding in na laisim ah tha piak gige kul ahi cih mangngilh lo in deihtak hong pang in. Na maban ah lohcinna, mavanna leh ken ka hong cibai ding uhi. Hong pai in kimu ni.\nPosted by Kamzalian Tomging at 15:56